title: Kaarlo Erho

text: Erho teki nuorena tehdas-, saha-, konepaja-, rakennus- ja satamatöitä sekä oli merillä Saksassa. Näytelmäohjaajakurssin käytyään hän toimi teatteriohjaajana eri puolilla Suomea. Myöhemmin Erho oli toimittajana, järjestösihteerinä ja nuorisoseura Valistustalon vahtimestarina. Hän kirjoitti artikkeleita muun muassa Länsi-Suomi-, Seura-, Kansa taisteli- ja Peitsi-lehtiin. Erho asui Oulunsalossa vuodesta 1947 lähtien ja oli Oulunsalon nuorisoseurassa sihteerinä, teatteriohjaajana ja näyttelijänä.


title: Kaarlo Erho

text: Erho aloitti tuotantonsa sotamuistelmilla ja siirtyi sitten 1940-luvulla kirjoittamaan salapoliisiromaaneita. Erhon romaanien sankareina esiintyivät toimittaja-etsivä "Kalle Kanto", komisario "Erik Paarma" ja salapoliisi "Erik Korpi". Erho kirjoitti kaikkiaan 13 salapoliisiromaania mutta hän ei kuitenkaan saavuttanut samaa mainetta kuin Aarne Haapakoski ja Vilho Helanen. Erho siirtyi myöhemmin kirjoittamaan näytelmiä ja nuortenkirjoja käyttäen salanimiä Kalle Rae ja Erik Karlsson.


title: Japanin ylähuone

text: Japanin ylähuone () on toinen Japanin parlamentin kamareista. Ylähuone on toista maailmansotaa edeltävän "Kizokuinin" () seuraaja. Vuoden 1947 perustuslain myötä ylähuoneen rakennetta muutettiin siten, että sieltä poistui aatelin edustus ja kaikki jäsenet valittiin vaaleilla.


title: Japanin ylähuone

text: Ylähuoneessa on 242 jäsentä, jotka valitaan kuusivuotiskausiksi, kaksi vuotta pidemmäksi ajaksi kuin alahuoneen jäsenet. Ylähuonetta ei voida hajottaa, sillä vain puolet sen paikoista valitaan uudelleen kussakin vaaleissa. 121:stä kerrallaan uudelleen valittavasta paikasta 73 valitaan 47 prefektuurivaalipiiristä (siirtämättömällä yhden äänen vaalitavalla) ja 48 valitaan koko maan käsittävältä listalta suhteellisella vaalitavalla.


title: Japanin ylähuone

text: Vuoden 1998 vaaleihin saakka ylähuoneessa oli 252 jäsentä, joista 126 valittiin kerrallaan uudelleen: 76 prefektuurivaalipiireistä ja 50 koko maan alueelta. Vuoden 2001 vaaleissa määrää vähennettiin 247:ään (126 valittiin vuonna 1998 ja 121 vuonna 2001).


title: Japanin ylähuone

text: Ylähuoneen jäsenten täytyy olla vähintään 30-vuotiaita, alahuoneen taas 25-vuotiaita.


title: Japanin ylähuone

text: Jos parlamentin kaksi kamaria ovat erimielisiä budjetista, sopimuksista tai pääministerin nimittämisestä, alahuone voi ohittaa ylähuoneen päätöksenteossa. Kaikissa muissa päätöksissä alahuone voi kumota ylähuoneen äänestyksen vain kahden kolmasosan enemmistöllä. Kuitenkin sen jälkeen kun suhteellinen vaalitapa tuotiin alahuoneen vaaleihin, ylähuone on lisännyt voimaansa lakiesitysten kumoamisessa alahuoneen kustannuksella: hallitus ei ole kyennyt muodostamaan alahuoneeseen kahden kolmasosan enemmistöä melkein missään vaaleissa.


title: Aihe- ja motiivihistoria

text: Aihe- ja motiivihistoria on lähinnä kulttuuri- ja taidehistorian piiriin kuuluva tutkimusmenetelmä, jossa keskitytään taideteoksen aiheeseen eikä niinkään sen tekotapaan tai tyyliin. Taideteosten motiiveina ovat yleensä tekijälle tärkeät asiat, ja siten aihe- ja motiivihistoria liittyy myös sosiologiaan ja kulttuuriantropologiaan.


title: Aihe- ja motiivihistoria

text: Alkukantaisessa yhteisössä ihmiset elivät keräillen ja metsästäen. Esihistoriallisissa aiheissa näkyykin usein kuvia saaliseläimistä, aseista ja niiden käyttäjistä. Tällaisia on niin Altamiran ja Lascaux'n luolissa kuin Astuvansalmen kalliomaalauksissakin. Eteläeurooppalaiset variantit ovat peräisin jääkauden paleoliittiselta ajalta noin 40 000 vuoden takaa, jolloin Suomi oli jääkauden peitossa. Tällöin kuitenkin vaikutti jo Cro-Magnonin ihminen (Homo sapiens). Neandertalin ihmisen tekemää taidetta ei tunneta. Altamiran ja Lascaux'n aiheessa ei kuitenkaan näy juuri tärkeimpiä saaliseläimiä kuten peuraa ja villisikaa eikä ihmistäkään kuin naamioituna. On tosin huomattava, että ajalta on säilynyut vain kiveen maalattuja punamultapiirroksia ja kämmenenjälkiä, ei lainkaan puuesineistöä, joka on myös saattanut olla koristeltua. Täten symbolimerkitys lienee luontevin. Suomesta vanhoja punamultaisia kivimaalauksia tavataan jääkauden jälkeiseltä ajalta lähinnä Ristiinan, Suomussalmen ja Helsingin seuduilta, ja niissä korostuvat vesillä liikkumisen sekä šamanismin piirteet.


title: Aihe- ja motiivihistoria

text: Voi ajatella, että keskittyminen metsästykseen on sujunut helpommin kuvien, mutta myös musiikin ja tanssin avulla. Aihe-ja motiivihistorian piiriin kuuluu näin ollen lukuisia eri taiteenlajeja. On otettava huomioon, että alkukantainen ihminen oli animisti, jonka mielestä kaikilla luontokappaleilla oli oma henkensä. Saaliseläinten ja saalistamisen korostus näkyy yhä alkuperäiskansojen taiteessa. Esimerkiksi arktisilla alueilla esitetään poroja, valaita, kaloja ja vastaavaa. Paimentolaisuus on tuonut omat tunnuksensa motiivihistoriaan.


title: Aihe- ja motiivihistoria

text: Yhteiskunnan kehittyessä orjanomistusjärjestelmän tasolle maanviljely sai suuren merkityksen. Tällöin myös tultiin entistä riippuvaisemmaksi vuodenajoista ja säästä. Kehittyi staattisia kuningaskuntia, joissa kansa oli orjan asemassa ja kuningas piti yhteyttä säiden haltijaan ja oli jopa yhtä jumaluutta auringon kanssa. Taiteen aiheiksi vakiintuivat tällöin jumalolennot, kuninkaat, ja myös aurinkoa ja muita taivaankappaleita saatettiin kuvata. On merkittävää, että näihin aikoihin kuuluu myös kirjoitustaidon synty. Aurinkokuninkaita oli tyypillisesti muun muassa Mesopotamiassa, Egyptissä ja inkavaltioissa.


title: Aihe- ja motiivihistoria

text: Myös maalliset ilot tulivat kuvauksen kohteeksi esimerkiksi Antiikin Kreikan tai Rooman valtakunnissa, jolloin ylimääräistä viljaa ja tuotteita riitti jossain määrin enemmänkin kansan käyttöön.


title: Aihe- ja motiivihistoria

text: Euroopan keskiajalla oltiin edelleen maatalousvaltaisessa yhteiskunnassa, mutta feodalistisessa järjestelmässä. Kaikkea kulttuuria sääteli kristillinen kirkko, jolla oli huomattava varallisuus. Kuvattavien aiheiden piti olla uskonnollisia, samoin sävelmien tuli olla kristillistä jumalaa ylistäviä. Toisaalta islamin vaikutuksen alla aiheet ja motiivit kehittyivät eri suuntaan: ihmistä jumalan kuvana ei saanut käyttää motiivina. Kukka- ja ornamenttiaiheet saivat suuren merkityksen.


title: Aihe- ja motiivihistoria

text: Kapitalismin synnyttyä alkoi ilmaantua uusia mahdollisuuksia ja tarpeita. Romanttiset ja realistiset taidesuuntaukset vaihtelivat, mutta taiteen aiheiksi päätyivät jo tavalliset kauppiaat ja muut vaikutusvaltaiset henkilöt. Myös työnteko sinänsä pääsi kuvattavaksi, ja esimerkiksi sosialistinen realismi korosti työn iloa ja joukkokokouksia ja osoitti poliittista propagandaa. Samalla kun suuret johtajat saivat kuvansa, saattoi tavallinen rasvakourainen työläinen päästä kuvan aiheeksi. Siellä, missä sosialistiset aatteet eivät voittaneet, saatettiin pyrkiä jopa puhtaan kauneuden tavoitteluun ja abstrakti taide valloitti alaa niin kuvataiteessa, musiikissa kuin esimerkiksi tanssinkin alalla. Itse aihe menetti tavallaan merkityksensä.


title: Aihe- ja motiivihistoria

text: Aihe- ja tyylihistoria on havaittu ongelmaalliseksi, koska se yksinkertaistaa ja pinnallistaa historiallisia ilmiöitä. lyö leimoja ja kiinnittää huomiota liiaksi huomiota muoto-ominaisuuksiin. Tyylihistorian käsitettä on pyritty laajentamaan ja tulkitsemaan uusilla tavoilla, jotka ottaisivat paremmin huomioon myös taideteoksen sisällön. 1900-luvun taidehistorioitsijat ovat selittäneet tyyliä tavoiksi ja menetelmiksi, joilla taiteilija tai ryhmä taiteilijoita hahmottaa ajatus- ja tunnesisältöjä.


title: Lordi’s Rocktaurant

text: Lordi’s Rocktaurant oli Rovaniemellä vuosina 2006–2011 toiminut Lordi-aiheinen ravintola. Ravintolassa oli esillä Lordin lavarekvisiittaa ja esiintymisasuja sekä muiden yhtyeiden lahjoittamaa lavarekvisiittaa. Ravintola avattiin näyttävästi joulukuussa 2006 Koskikadulle lähelle Lordin aukiota, ja se sai myös kansainvälistä huomiota. "Rovaniemen jouluimago 2010" -opinnäytetyö mainitsi ravintolan yhtenä niistä kohteista, joissa turistit kertoivat kaupungissa vierailleensa.


title: Lordi’s Rocktaurant

text: Ravintolan alakerrassa ("Monster Disco Hell") oli alkoholianniskelua ja yläkerrassa ruokaravintola. Ravintolan ruokalista koostui pikaruoasta, kuten pizzasta ja kebabannoksista. Ravintolassa oli myytävänä myös T-paitoja, postikortteja ja tarroja.


title: Lordi’s Rocktaurant

text: Vuonna 2008 Lordi’s Rocktaurant laajeni Rinteenkulma-kauppakeskukseen. Vuonna 2010 "Hymy"-lehti uutisoi ravintolan talousvaikeuksista, ja ravintolan toiminta lopetettiin vuonna 2011 vuokrasopimuksen päätyttyä. Antti Haasen ohjaaman "Monsterimies"-dokumenttielokuvan ensimmäiset kuvaukset tehtiin juuri ravintolan lopetettua toimintansa, ja dokumentissa on kohtaus ravintolan purkamisesta.


title: U. W. Walakorpi

text: Urho Viljo (U. W.) Walakorpi (sukunimi vuoteen 1919 "Haapanen"; 14. elokuuta 1886 Alavus – 15. helmikuuta 1957 Hämeenkyrö) oli suomalainen kirjailija ja toimittaja.


title: U. W. Walakorpi

text:
Walakorven vanhemmat olivat kauppias Juho Haapanen ja Olga Katariina Sjöholm ja puoliso vuodesta 1920 Elli Esteri Vuorinen. Hän kävi neljä luokkaa lyseota, opiskeli yksityisesti ja teki opintomatkat Saksaan vuonna 1912 ja Ruotsiin 1914.
Walakorpi toimi "Hämettären" toimittajana 1907-1908, "Aamulehden" teatteri- ja taidearvostelijana 1915–1916 ja 1917–1918, "Tampereen Sanomain" kirjallisuusarvostelijana 1920–1930 sekä vuodesta 1922 alkaen "Hämeenkyrön Sanomain" päätoimittajana ja taloudenhoitajana.


title: U. W. Walakorpi

text: Walakorpi käytti nimimerkkejä "Finis", "Urho Haapanen" ja "U-oH-n". Walakorpi, samoin kuin kaksi muuta hämeenkyröläistä kirjailijaa Eero Alpi ja Kaarle Halme. Hän kirjoitti useita näytelmiä seuranäyttämöitä varten, mutta myös runoja, novelleja ja lasten- ja nuortenkirjan.


title: Jätteenpoltto

text: Jätteenpoltto on energiantuotantomuoto, jossa jätettä poltetaan ja polttamisesta saatu energia hyödynnetään lämmöksi ja sähköksi. Poltettava jäte on tavallisesti sekajätettä, mutta jätettä voidaan myös lajitella niin sanotuksi RDF-polttoaineeksi, jolloin siinä on vähemmän epäpuhtauksia.


title: Jätteenpoltto

text: Jätettä voidaan polttaa yksinään tai sitä voidaan käyttää seospolttoaineena esimerkiksi hiilen, turpeen tai puun seassa.


title: Jätteenpoltto

text: Suomessa jätteenpolttoa on alettu hyödyntää suurissa määrin vasta 2010-luvulla EU:n säätämien jätteenpolttodirektiivin ja kaatopaikkadirektiivin myötä. Jätteiden sijoittamista kaatopaikalle rajoitettiin, jolloin oli siirryttävä jätteenpolttoon.


title: Jätteenpoltto

text:
Suomessa on perinteisesti poltettu erilaisissa uuneissa kaikkea palavaksi kelpaavaa. Roskia polttamalla säästettiin jätemaksuissa ja saatiin ilmaista energiaa jätteistä, jolloin muuta lämmitysenergiaa kului vähemmän. Helsingin kantakaupungilla oli vielä 1960- ja 1970-lukujen vaihteessa järjestely, jossa jätepussit tiputettiin kerroksista jätekuiluun jäteluukkujen kautta, eikä niitä ollut tarvetta viedä pihan roskakatokseen. Talonmies poltti kerran viikossa kertyneet jätteet ja lämmöllä lämmitettiin kerrostaloja. Nykyään jätteenpoltto on kielletty kunnallisten jätehuoltomääräysten nojalla jätteenpolttolaitoksia lukuun ottamatta useissa osissa maata, mutta jätteenpolton perinne on silti säilynyt erityisesti maaseudun omakotitaloissa ja kesämökeillä kielloista huolimatta.
Toimittaja Jenny Jännärin mukaan vastaus siihen, mikä tapa käsitellä jätettä on taloudellisin ja järkevin, riippuu siitä, keneltä kysytään. Valistuksen merkityksestä ollaan kuitenkin yksimielisiä.


title: Jätteenpoltto

text:
Suomessa Vihreä liitto on vastustanut sekajätteen massapolttoa, sillä puolueen mukaan se ei sovi suomalaiseen energiajärjestelmään, joka perustuu sähkön ja lämmön yhteistuotantoon. Lisäksi se vie pohjaa jätteen synnyn ehkäisyltä. Puolueen linjauksen mukaan jätteenpolttolaitokset olisi mitoitettava olemassa olevaa jätemäärää pienemmälle määrälle, mikä pakottaisi jätteiden synnyn ehkäisyyn ja kierrätykseen.
VTT:n mukaan arinatekniikka soveltuu yhdyskuntajätteen polttoon. Siinä poltettava jäte käsitellään polttokammiossa, jossa jäte palaa polttoarinan päällä. Jäte annostellaan syöttösuppilosta työntimillä arinalle, jolla jäte kuivuu, syttyy ja palaa sekoittuen kulkiessaan eteenpäin polttokammiossa. Polttoarinoita on erityyppisiä, ja niistä eniten käytettyjä ovat liikkuva porrasarina, mäntäarina, ketjuarina sekä pyörivä arina. Arinat voivat olla ilma- tai vesijäähdytteisiä. Vihreän liiton kansanedustaja Jyrki Kasvin mukaan arinapolton ongelmana on se, että arinauunissa voi polttaa vain jätteitä. Jos jätteenpoltto yleistyy Suomessa, edessä voi olla samanlainen tilanne kuin Ruotsissa eli jätepula. Esimerkiksi Uppsalan jätteenpolttolaitokseen tuodaan jätettä poltettavaksi Norjasta ja Ahvenanmaalta saakka, sillä kaukolämmön tuotanto ei saa keskeytyä.


title: Jätteenpoltto

text: Jätteitä voi polttaa myös leijukerroskattilassa, rumpu-uunissa (erityisesti ongelmajätteet) tai kaasuttamalla. Vuonna 2015 Suomessa jätteistä noin 48 % hyödynnettiin energiana, kun Tanskassa lukema oli noin 23 % vuonna 2008 ja Ruotsissa noin 50 % vuonna 2013. Ruotsissa on 33 jätteenpolttolaitosta, joista 27 tuottaa sähköä. Vuonna 2014 Ruotsin jätteenpolttolaitoksissa tuotettiin 2 terawattituntia sähköä ja 14,6 terawattituntia lämpöä.


title: Jätteenpoltto

text: Helsingissä oli 1960-luvulta 1980-luvulle huonomaineinen, ympäristöään pilannut Kyläsaaren jätteenpolttolaitos. Nykyään voimaloiden toiminta on kuitenkin aivan toisella tasolla. Vuonna 2017 Suomessa oli kahdeksan polttolaitosta, joista uusimmat ovat Riikinvoiman laitos Leppävirralla sekä Tammervoiman laitos Tampereella. Myös Saloon on suunniteltu polttolaitosta. Tampereen teknillisen yliopiston lehtori Simo Isoahon mukaan Suomeen mahtuisi noin 6–8, korkeintaan 10 jätevoimalaa, joissa poltettaisiin kuitenkin jätteen lisäksi muutakin.


title: Wiipurilaisen Osakunnan Laulajat

text: Wiipurilaisen Osakunnan Laulajat (WiOL) on vuonna 1930 perustettu opiskelijasekakuoro, jonka tarkoituksena on tarjota opiskelijoille musiikkiharrastus vastapainoksi akateemiselle puurtamiselle.


title: Wiipurilaisen Osakunnan Laulajat

text: WiOL on Helsingin yliopiston Wiipurilaisen, Karjalaisen ja Kymenlaakson osakunnan yhteinen kerho. Kuoron ohjelmistoon kuuluu sekakuoromusiikki laidasta laitaan; modernin musiikin kantaesityksistä kuoromusiikin klassikoihin. Kuoron ohjelmistoon kuuluu myös karjalainen lauluperinne. Karjalaisia lauluja on levytetty kuoron historiassa kahteen otteeseen: vuonna 1984 julkaistiin "Laulu Vuokselle" ja vuonna 2015 kuoron 85-vuotislevy "Oi Karjala".


title: Wiipurilaisen Osakunnan Laulajat

text: WiOL esiintyy yhteensä parikymmentä kertaa vuodessa koko kuoron vahvuudella omissa konserteissa sekä pienemmällä kokoonpanolla kvartetti- tai tuplakvartettikeikoilla. WiOL on Helsingin yliopiston ylioppilaskunnan sekä Suomen Laulajain ja Soittajain Liiton (Sulasol) jäsen. WiOL tekee yhteistyötä muiden kuorojen kanssa ja viime vuosina yhdessä on konsertoitu esimerkiksi Turun yliopiston kuoron sekä Savolaisen Osakunnan Laulajien kanssa.


title: Wiipurilaisen Osakunnan Laulajat

text: WiOL on laulanut taustoja Martti Servo ja Napanderin kahdella levyllä, kappaleissa "Luottavaisin mielin" levyllä Sydämen amiraali sekä "Partneri ja kumppani" levyllä Täältä pesee!. Kuoro oli mukana myös molempien levyjen levynjulkistamiskeikoilla Tavastialla ja lauloi myös a cappellana kuorosovituksen lauluun "Ufo tarjosi kaakaon". WiOL esiintyy vuosittain Helsingin Juhlaviikkojen Art Goes Kapakka -tapahtuman Kuorojen kierroksella.


title: Wiipurilaisen Osakunnan Laulajat

text: Vaikka kuoro on ensisijaisesti perustettu Helsingin yliopistossa opiskeleville, jäseniltä vaaditaan vain ylioppilastutkinto. Jäsenet ovat pääosin Helsingin seudun korkeakouluissa opiskelevia ja niistä jo valmistuneita. Nimestään huolimatta kuoro ei edellytä Wiipurilaisen Osakunnan jäsenyyttä. Uusia jäseniä WiOL ottaa syys- ja kevätlukukausien alussa.


title: Wiipurilaisen Osakunnan Laulajat

text: Kuoroa on johtanut vuodesta 2016 lähtien kuoronjohtaja Elisa Huovinen. WiOLin lisäksi hän johtaa Turun yliopiston kuoroa sekä Kamarikuoro Addictiota.


title: Wiipurilaisen Osakunnan Laulajat

text: Wiipurilaisen Osakunnan Laulajien aiempina johtajina ovat toimineet mm. Erkki Pullinen (1968–2001), Päivi Liimola (ent. Kiiski, 2001–2005), Jutta Seppinen (2005–2011), Mikko Sidoroff (2012–2016) sekä vierailevana johtajana Edward Ananian-Cooper (2010, 2011).


title: Wiipurilaisen Osakunnan Laulajat

text: WiOL tekee kiertueen ulkomaille muutaman vuoden välein.


title: Wiipurilaisen Osakunnan Laulajat

text: WiOL on järjestänyt vuodesta 1987 joka heinäkuussa projektikuorona Wene-WiOLin eli kirkkovenekiertueen, jolla nimensä mukaisesti kierretään vesistöä kirkkoveneellä ja konsertoidaan kirkoissa. Tähän asti järjestetyt kiertueet:


title: Wiipurilaisen Osakunnan Laulajat

text: Wiipurilaisen Osakunnan Laulajien kotisivu


title: Eero Alpi

text: Eero Johannes Alpi (sukunimi alkuaan Toivonen) (15. lokakuuta 1885 Hämeenkyrö – 24. heinäkuuta 1933 Helsinki) oli suomalainen toimittaja ja näytelmäkirjailija. Alpi käytti nimimerkkejä "E.A.", "Sakari Liekki", "S. Salamaa" ja "Sakari Veikanmaa".


title: Eero Alpi

text: Alpi työskenteli Helsingin Sanomien toimittajana 1905–190 ja sitten vuoteen 1914 Kariston palveluksessa. Hän perusti myös Näyttämötaide- ja Suojeluskuntalaisen lehti-nimiset lehdet ja toimi niiden päätoimittajana. Vuonna 1917 Alpi perusti Tekijän teatteri-nimisen teatteriseurueen, joka esitti ainoastaan Alpin kirjoittamia näytelmiä. Alpi, samoin kuin kaksi muuta hämeenkyröläistä kirjailijaa Kaarle Halme ja U. W. Walakorpi, kirjoitti lukuisia näytelmiä seuranäyttämöitä varten. Tunnetuin hänen näytelmistään on vuonna 1917 ensi-iltansa saanut ilmestynyt "Hallin Janne". Alpi myös suomensi useita teoksia.


title: Eero Alpi

text: Alpin vanhemmat olivat kansakoulunopettaja Kaarle Toivonen ja Marian Finnberg. Hän on edelleen Suomen ainoa henkilö, jolla on ollut Alpi-sukunimi.


title: Honda RA107

text: Honda RA107 on Formula 1 -auto, jota Honda-talli käytti kaudella .


title: Honda RA107

text: Auto esiteltiin yleisölle ensimmäisen kerran 25. tammikuuta 2007 Circuit de Catalunyan -radalla. RA107 oli vielä tässä vaiheessa väritykseltään täysin musta, koska lopullinen väritys julkaistiin vasta 26. helmikuuta.


title: Honda RA107

text: RA107:n lopullinen julkaisu järjestettiin Natural History Museumissa, Lontoossa. Autossa nähtiin täysin uusi väritys. Siinä ei esiinny sponsoreiden nimiä, vaan maapallon karttaa kuvaava piirros, joka kuvaa Hondan kannanottoa ilmastonmuutokseen. Ainoat logot autossa ovat Honda merkki "H" ja rengastoimittaja Bridgestonen "B", jotka sijaitsevat auton keulassa. Lisäksi takasiivessä on internetosoite myearthdream.com.


title: Honda RA107

text: RA107 jatkaa Hondan pitkää nimeämisperinnettä. "RA" merkintä tulee Hondan kilpailuhistorian alkuajoilta aina 1960-luvun alusta. Honda teki ensiesiintymisensä versiolla RA271 ja voitti ensimmäisen kilpailun Meksikossa versiolla RA272.


title: Panimoravintola Beer Hunter’s

text: Panimoravintola Beer Hunter's on Porissa sijaitseva vuodesta 1998 toiminut panimoravintola. Ravintolan yhteydessä toimii pienpanimo ja vuonna 2001 aloittanut mallasviskitislaamo. Lisäksi yrityksellä on Porin Herralahdessa toinen isompi panimo.


title: Panimoravintola Beer Hunter’s

text: Oluita panimo myy Mufloni-nimellä. Nimi tulee Säpin majakkasaarta asuttavista mufloni-lampaista. Beer Hunter'sin olut on valittu kaksi kertaa Helsinki Beer Festivalin vuoden parhaaksi olueksi: Mufloni Stout valittiin parhaaksi vuonna 2000 ja Mufloni Single Hop Simcoe vuonna 2011.


title: Panimoravintola Beer Hunter’s

text: Joulukuussa 2004 Beer Hunter's julkaisi Suomen ensimmäisen mallasviskin Old Buckin. Viskikirjoittaja Jim Murray valitsi "Whisky Bible 2009":ssä Old Buckin vuoden mannereurooppalaiseksi viskiksi. Old Buck on todella pienten tuotantoerien mallasviski, sillä jokainen pullote koostuu vain yhdestä tynnyristä ja pulloja on julkaistu vain 60-150 per tuotantoerä. 13 ensimmäisen viskintuotantovuoden aikana Old Buckia on tehty vain 4000 litraa. Joulukuussa 2009 Olutliitto nimesi Beer Hunter'sin pääpanijan Mika Heikkisen vuoden 2009 Hyväksi Tuomaaksi.


title: Panimoravintola Beer Hunter’s

text: Samoilla omistajilla oli omistuksessaan lokakuusta 2012 kesään 2014 saakka entisellä Porin Oluttehtaan tontilla toimiva Ravintola Panimo, jonka tiloissa toimi aiemmin Sinebrychoffin pienpanimo Karhupanimo. Ravintolan lisäksi tiloissa toimi Beer Hunter'sin toinen olutpanimo. Ravintola Panimon lopettamisen jälkeen Beer Hunter's rakensi uudet isommat tuotantotilat Porin Herralahteen.


title: Kudymkar

text: Kudymkar (ven. ja komiksi Куды́мкар) on kaupunki Permin aluepiirissä Venäjällä. Se sijaitsee Invaan laskevan Kuva-joen suussa 104 kilometriä Permistä luoteeseen. Kaupunki on Permin Komin piirikunnan sekä Kudymkarin kunnallispiirin keskus, mutta ei itse kuulu jälkimmäisen yhteyteen, vaan muodostaa erillisen kaupunkialueen. Kudymkarista on maantieyhteys Permiin. Asukkaita on noin 31 000 henkeä (vuonna 2010).


title: Kudymkar

text: Kudymkarin asutus on syntynyt 1500-luvulla. Se alkoi kasvaa vuonna 1925, jolloin siitä tuli Komipermjakkien kansallisen piirikunnan keskus. Vuonna 1931 paikkakunta sai kaupunkimaisen taajaman statuksen ja vuonna 1938 siitä tuli kaupunki.


title: Kudymkar

text: Nykyään Kudymkarissa on sähkömekaaninen tehdas ja elintarviketeollisuutta. Kaupunki on komipermjakkien kansallisen kulttuurin keskus. Siellä toimii kirjakustantamo, teatteri, kotiseutumuseo ja Komin tiedekeskuksen osasto. Kaupungissa on 10 yleissivistävää koulua, neljä ammattikoulua, lasten taidekoulu, kaksi kulttuuritaloa, elokuvateatteri ja nykyaikainen kulttuurikeskus.


title: Kudymkar

text: Nähtävyyksiä ovat 1800-luvun alussa rakennettu entinen Stroganovien Invan konttori ja Andrei Voronihinin suunnittelema Pyhän Nikolaoksen katedraali (1792–1795).


title: Kudymkar

text: Suunnitelmissa on yliopiston perustaminen sekä Permistä Kudymkarin kautta Komin pääkaupunkiin Syktyvkariin kulkevan rautatien rakentaminen.


title: Campeonato Brasileiro Série A:n kausi 2007

text: Campeonato Brasileiro Série A:n 37. kausi alkoi 12. toukokuuta 2007 ja päättyi 2. joulukuuta 2007. Kaudella mukana oli 20 joukkuetta ja se pelattiin kaksinkertaisena.


title: Archibald Gracie

text: Archibald Gracie (17. tammikuuta 1859 – 4. joulukuuta 1912) oli yhdysvaltalainen liikemies, sotilas ja kirjailija. Hänet tunnetaan parhaiten yhtenä Titanicilta selviytyneistä.


title: Archibald Gracie

text: Archibald Gracie syntyi Alabamassa vuonna 1859 rikkaseen Gracien sukuun. Hän kouluttautui St. Paulin sotilasakatemiassa ja kohosi ajan myötä everstiksi. Hänen isänsä Archibald Gracie Jr. oli myös sotilas ja kaatui Amerikan sisällissodassa.


title: Archibald Gracie

text: Isänsä kokemuksien innoittamana eversti Gracie ryhtyi kirjoittamaan kirjaa Yhdysvaltain sisällissodasta ja vuonna 1912 hän lähti Eurooppaan lomalle ilman vaimoaan ja tytärtään, tarkoituksenaan levätä sekä samalla kerätä tietoja sisällissodasta. Hän matkusti Englantiin RMS Oceanicin kyydissä ja päätti palata RMS Titanicin mukana huhtikuussa 1912.


title: Archibald Gracie

text: Gracie nousi Titanicille 10. huhtikuuta 1912 Southamptonissa ja hänen hyttinsä oli C-51. Tuolloin elettiin aikoja, jolloin herrasmiehillä oli tapana tarjota palveluksiaan naisille, jotka matkustivat ilman "suojelijaa". Tälläkin matkalla Gracie otti suojelukseensa neljä "suojelematonta" ensimmäisen luokan naista. Heidän lisäkseen Gracie seurusteli laivalla paljon Isidor ja Ida Strausin kanssa sekä muutamien kirjailijoiden, kuten rouva Helen Chruchill Candeen.


title: Archibald Gracie

text: Gracie vietti Titanicilla paljon aikaansa laivan kirjastossa, venekannella sijaitsevassa voimistelusalissa sekä alakansilla olevassa uimahallissa. Sunnuntaina 14. huhtikuuta Gracie osallistui ensimmäisen luokan aamujumalanpalvelukseen ja keskusteli sen jälkeen hieman Strausien kanssa.


title: Archibald Gracie

text: Kello 23.40, kun Titanic törmäsi jäävuoreen, Gracie heräsi törmäyksen aiheuttamaan tärinään ja lähti kannelle tarkastamaan mikä oli hätänä. Kun pelastusveneitä ryhdyttiin laskemaan, Gracie toimitti suojeluksessaan olevat naiset veneisiin, yritti suostutella Strausin pariskuntaa veneeseen ja avusti 2. perämies Lightolleria täyttämään ja laskemaan veneitä. Gracie auttoi viimeiseen asti laskemaan veneitä ja lopulta hyppäsi väärinpäin kääntyneen pelastuslautta B:n kölin päälle, kuten monet muutkin matkustajat.


title: Archibald Gracie

text: Väärinpäin kääntynyt pelastuslautta B purjehti merellä tunteja, kunnes pelastusveneet 4 ja 12 saapuivat ja ottivat B:n matkustajat kyytiinsä. Eversti Gracie, joka oli hyvin väsynyt, pääsi vaivoin hyppäämään veneeseen 12. Kun RMS Carpathia sitten saapui pelastamaan Titanicilta selviytyneet, vene 12 oli niin täynnä ihmisiä, että Lightollerilla, joka oli myös ollut veneessä B, oli hienoisia vaikeuksia ohjata venettä laivan luo ja veneen nro 12 matkustajat olivatkin viimeisiä jotka saapuivat Carpathialle.


title: Archibald Gracie

text: Saavuttuaan New Yorkin Carpathian kyydissä, eversti Gracie ryhtyi välittömästi kirjoittamaan kirjaa kokemuksistaan Titanicilla. Hän käytti monta kuukautta saadakseen selville, kuka oli missäkin veneessä ja missä mikin tapahtuma tapahtui uppoamisyön aikana. Vaikkei Gracien teos "Truth about the Titanic" olekaan täysin virheetön ja keskittyy enimmäkseen 1. luokan matkustajiin, se on yksi tärkeimmistä Titanicia käsittelevistä kirjoista.


title: Archibald Gracie

text: Gracie ei koskaan nähnyt kirjaansa valmiina, koska hän kuoli joulukuussa 1912 ja haudattiin Woodlawnin hautausmaalle.


title: Archibald Gracie

text: Gracie on yksi Titanicin tunnetuimmista matkustajista. Hänen henkilöhahmonsa on esiintynyt kahdessa Titanic-elokuvassa, vuonna 1958 elokuvassa "Titanicin kohtalonyö" James Dyrenforthin esittämänä ja vuonna 1997 James Cameronin elokuvassa "Titanic" Bernard Foxin näyttelemänä.


title: Theodosius Dobzhansky

text: Theodosius Dobzhansky (, (25. tammikuuta 1900 – 18. joulukuuta 1975) oli ukrainalaissyntyinen, Yhdysvalloissa vaikuttanut evoluutiobiologi. Hän teki merkittävimmät tutkimuksensa perinnöllisyystieteen ja lajutumistutkimuksen aloilla ja oli yksi synteettisen evoluutioteorian muotoilijoista.


title: Theodosius Dobzhansky

text: Dobzhansky syntyi Nemyrivin kaupungissa Ukrainassa, Venäjän keisarikunnassa vuonna 1900. Hän oli isänsä, matematiikanopettaja Grigory Dobzhanskyn ja äitinsä Sofia Voinarskan ainoa lapsi. Perhe muutti vuonna 1910 Kiovaan. Dobzhansky opiskeli biologiaa Kiovan yliopistossa vuosina 1917–1921 ja jatkoi siellä kovakuoriaistutkimusta vuoteen 1924. Vuonna 1924 hän avioitui geneetikko Natalia Sivertsevin kanssa, ja liitosta syntyi yksi lapsi, Sophie. Vuosina 1924-1927 Dobzhansky työskenteli Leningradin valtionyliopistossa.


title: Theodosius Dobzhansky

text: Vuonna 1927 Dobzhansky muutti Yhdysvaltoihin työskennelläkseen Thomas Hunt Morganin kanssa banaanikärpäsen genetiikan parissa. Dobzhansky julkaisi vuonna 1937 yhdeksi modernin synteettisen evoluutioteorian merkittävimmistä teoksista nousseen teoksensa "Genetics and the Origin of Species". Samana vuonna hän sai Yhdysvaltojen kansalaisuuden.


title: Theodosius Dobzhansky

text: Dobzhanskylla diagnosoitiin lymfaattinen leukemia vuonna 1968, ja hän kuoli sairauteensa San Jacintossa, Kaliforniassa, joulukuussa 1975. Hänet polttohaudattiin ja hänen tuhkansa siroteltiin Kalifornian luontoon.


title: Uusiutuva energia Saksassa

text: Uusiutuva energia Saksassa on kasvanut tavoitteita nopeammin. Vuonna 2009 Saksa tuotti tuulivoimaa 38 TWh ja aurinkoenergia 11 TWh. Energiantuotanto auringolla kasvoi 2007-2009: 4 TWh.


title: Uusiutuva energia Saksassa

text: Tavoite oli 12 % uusiutuvaa energiaa sähkönkulutuksesta vuoteen 2010 mennessä. Määrä oli 16,1% vuonna 2009 , vuonna 1991 3 %, vuonna 2000 6 %, vuonna 2006 11,7 % ja vuonna 2007 14,2 %. Energialähteittäin se jakautui seuraavasti: tuulivoima 45,1 %, vesivoima 23,7 %, biomassa ja biojäte 13 %, biokaasu 10,9 %, nestemäiset biopolttoaineet 3 % ja aurinkokennot (PV Photo Voltage) 4 %.


title: Uusiutuva energia Saksassa

text: Saksa asetti keväällä 2007 uuden tavoitteen: vuonna 2020 sähköstä tulisi 27 prosenttia tuottaa uusiutuvalla energialla. Viime vuodet uusiutuvan energian osuus sähköntuotannosta on kasvanut noin prosenttiyksikön vuodessa. Uusi tavoite edellyttää osuuden kasvun nousevan keskimäärin puoleentoista prosenttiyksikköön vuodessa. Vuonna 2007 uusiutuvan energian osuus kasvoi Saksassa ennätykselliset 2,5 prosenttiyksikköä perustuen myös hyvään tuulivuoteen.Vuonna 2007 uusiutuvaan energiaan investoitiin 14 mrd. €.


title: Uusiutuva energia Saksassa

text: Saksa julkaisi uuden energiaohjelman 18.6.2008. Sen mukaan Saksa pyrkii vähentämään hiilidioksidipäästöjään 40 % 1990-2020. Ympäristöministerin mukaan tavoite on suojella ilmastoa, laskea energian hintaa ja luoda yli 500 000 uutta työpaikkaa 2020 mennessä.


title: Uusiutuva energia Saksassa

text: Saksan aurinkokennojen viennin osuus oli 48 % vuonna 2008. Työllisyys oli 53 000 ihmistä ja sen ennustetaan kaksinkertaistuvan vuoteen 2020 mennessä. Kustannukset ovat laskeneet 35 % kahdessa vuodessa. Aurinkosähkön osuus Saksan sähkönkulutuksesta oli noin 1 % vuonna 2008. Ennuste on 7 % vuonna 2020. Aurinkokennojen liikevaihto oli 10 mrd. euroa vuonna 2008.


title: Uusiutuva energia Saksassa

text: 75 % uusiutuvasta energiasta perustuu uusiutuvan energian lakiin: "Das Erneuerbare-Energien-Gesetz (EEG)". Lain kustannukset olivat 7,7 mrd. euroa, josta uusiutuvan sähkön tuottajille jaettiin 4,3 mrd. euroa vuonna 2007. Huomioimatta uusiutuvan energian aiheuttamaa sähkönhinnan laskua, laki nosti saksalaisen sähkön hintaa yhden sentin/kWh. Keskimääräisellä kulutuksella (1 700 kWh/asukas) kustannus oli 1,45 €/kk asukasta kohden vuonna 2007. Osa yrityksistä ja rautatiet maksavat pienempää EEG-maksua, alimmillaan 0,05 senttiä/kWh.


title: Uusiutuva energia Saksassa

text:
Saksassa uusiutuvien energialähteiden osuus sähkönkulutuksesta on lisääntynyt 3 %:sta 14,2 %:iin v. 1990-2007. Energialähteittäin se jakautui seuraavasti: tuulivoima 45,1 %, vesivoima 23,7 %, biomassa ja biojäte 13 %, biokaasu 10,9 %, nestemäiset biopolttoaineet 3 % ja aurinkosähkö 4 %.
Tuulivoimaa on lisätty vuodesta 1990: 40 → 39 500 GWh. Muita uusiutuvia energialähteitä on kehitetty voimakkaasti tällä vuosituhannella. Biomassaa ja biokaasua on lisätty etenkin vuosina 2002-2007: 6 000 → 123 750 GWh. Aurinkokennoja on lisätty etenkin vuosina 2001-2007: 116 → 3 500 GWh. Saksan uusiutuvan energian määrä GWh:na ja osuus prosentteina sähkönkulutuksesta on miltei kaksinkertaistunut viidessä vuodessa 2002-2007.


title: Uusiutuva energia Saksassa

text: Saksan sähkönkulutus vuonna 2006 vuoteen 1990 verrattuna kasvoi 12 %. Uusiutuvan energian lisäämisestä huolimatta Saksan sähkönkulutus vuonna 2006 vähennettynä uusiutuva energian osuus oli 2 % korkeampi kuin vuonna 1990. Vastaavasti Suomessa v. 1990-2006 sähkönkulutus kasvoi 44 % (27 690 GWh) ja fossiilisen sähkön ja tuonnin osuus kasvoi 49 % (22 472 GWh).


title: Uusiutuva energia Saksassa

text: Tuulivoimaa Saksassa on eniten maailmassa, kokonaistuotannon mukaan(2008.)


title: Uusiutuva energia Saksassa

text: Saksassa oli tuulivoimaa 25 777 MW vuoden 2009 lopussa. Vuonna 2008 kapasiteetti oli 24 GW ja sähköä tuotettiin 43 TWh. Vuonna 2007 tuulisähkö vastasi 6,4 % Saksan sähkönkulutuksesta. Vuoden 2007 lopussa tuuliturbiineja oli 19 460 kappaletta (vuonna 2006 18 685 kappaletta)..


title: Uusiutuva energia Saksassa

text: Koko Saksassa tuulisähkön osuus vuonna 2009 oli 8,6 %.


title: Uusiutuva energia Saksassa

text: Osavaltioittain tuulisähkön osuus sähkönkulutuksesta joulukuussa 2009 oli suurin seuraavasti: Saksi-Anhalt 47 %, Mecklenburg-Vorpommern 41 %, Schleswig-Holstein 40 %. 30.6.2009 Saksan koko tuulivoimakapasiteetista oli 54 % keskittynyt kolmeen osavaltioon: Ala-Saksi 25 %, Brandenburg 16 % ja Saksi-Anhalt 13 %.


title: Uusiutuva energia Saksassa

text: Tuulivoimakapasiteettia lisätään 35 GW. Tuulienergia työllistää 64 000 saksalaista (2006). The German Wind Energy Association (BWE) perustettiin 20 vuotta sitten. Se on laajin uusiutuvan energian järjestö. Sillä on 18 900 jäsentä maailmanlaajuisesti.


title: Uusiutuva energia Saksassa

text: Vesivoiman tuotanto oli 3,4 % energiasta 20,7 GWh v. 2007. Vesivoiman määrä ei ole kasvanut vuodesta 1995.


title: Uusiutuva energia Saksassa

text: Biomassalla tuotettiin Saksassa vuonna 2009 lämpöä 100,8 TWh ja sähköä 30,5 TWh energiankulutuksesta. Vuonna 2009 biomassan osuus uusiutuvista energialähteistä oli 91 % lämmöstä ja 33 % sähköstä.


title: Uusiutuva energia Saksassa

text: Biomassan sähköön sisältyen biokaasusta tehtiin sähköä 10 TWh vuonna 2009 ja 8,1 TWh vuonna 2008. Lisäksi kaatopaikoilta ja jätevedenpuhdistamoilta kerättiin biokaasua 2 TWh vuonna 2009.


title: Uusiutuva energia Saksassa

text: Biomassasta saatiin energiaa 15,5 GWh vuonna 2006, 11,2 GWh 2005 ja 8,4 GWh 2004. Biokaasua kerättiin kaatopaikoilta 3,6 GWh vuonna 2006, 3 GWh 2005 ja 2,1 GWh 2004.


title: Uusiutuva energia Saksassa

text: Saksan tuotantokapasiteetti oli vuonna 2008 aurinkolämpöä (aurinkolämmitys) 96 W/asukas ja aurinkosähköä (aurinkokennot) 65 W/asukas. Vastaavasti asukasta kohti aurinkolämmitys Tanska 55 ja Suomi 3 ja aurinkokennoissa Tanska 0,6 ja Suomi 1.


title: Uusiutuva energia Saksassa

text: Saksan aurinkokennokapasiteetti oli 5,4 GW vuonna 2008. Aurinkokennojen vuosittaisen tuotantokapasiteetin ennustetaan kasvavan Saksassa edellisvuoden 2 332 MW:sta 3 555MW:iin vuonna 2009.


title: Uusiutuva energia Saksassa

text: Vuonna 2008 Saksassa oli yli 10 000 aurinkokennoihin liittyvää yritystä ja yli 130 tuotantoyritystä. BSW:n mukaan Saksan aurinkokennojen liikevaihto oli 7mrd. € vuonna 2008 ja 4,4 mrd. € vuonna 2006. Saksan työllisyys kasvoi 2007-2008 40 000:sta 48 000:een (46% tuotanto, 47% asennus ja 7% myynti).


title: Uusiutuva energia Saksassa

text: Aurinkolämpöä saatiin 4,1 TWh ja aurinkosähköä 2 TWh (2006). BSW:n arvion mukaan vuonna 2020 aurinkoenergia on kymmenkertaistunut eli Saksa tuottaa 32 TWh aurinkolämpöä ja 24,5 TWh aurinkosähköä. Saksaan on asennettu 2006 8,2 milj. m2 aurinkolämmön (veden lämmitys) keräykseen. Saksassa miljoonan m² pinta-ala tuottaa 500 GWh lämpöä vuodessa.


title: Uusiutuva energia Saksassa

text: 3 miljoonaa saksalaista asuu aurinkotalossa. 800 000 rakennusta kerää auringosta aurinkokennoilla (PV Photo Voltage)) sähköä tai aurinkokeräimillä lämpöä. Saksassa aurinkolämpö työllistää 12 500 ihmistä ja aurinkokennot (PV) 30 000 ihmistä (2005).


title: Uusiutuva energia Saksassa

text: Aurinkopuistoja (PV):


title: Uusiutuva energia Saksassa

text: Saksassa oli käytössä yli 100 neliötä aurinkolämmitystä asukasta kohti vuonna 2009. ESTIF:n mukaan EU:n aurinkolämmitysmarkkinoista (uudet asennukset) oli Saksassa 44 % vuonna 2008 ja 38 % vuonna 2009.


title: Uusiutuva energia Saksassa

text: Saksassa on määrällisesti eniten aurinkolämmitystä Euroopassa, mutta kasvupotentiaali on yhä suuri. Saksan omakoti- ja paritaloista 5 prosentissa on aurinkolämmitys. Suuremmissa asuintaloissa, hotelleissa, sairaaloissa, vanhainkodeissa, yrityksissä, teollisuudessa ja virastotaloissa aurinkolämmitys on harvinaisempaa. Suurin osa järjestelmistä on kooltaan alle 10 m- tai alle 20 m-keräysalaa. Pienemmät 10 m:n aurinkokeräimet lämmittävät yleensä vain vettä, mutta 20 m:n järjestelmistä 70 % lämmittävät myös huonetilaa.


title: Uusiutuva energia Saksassa

text: Saksassa koetaan aurinkolämmityksen lisääminen yhdeksi keskeiseksi keinoksi EU:n UE-velvoitteiden saavuttamiseksi. Saksalaisen GroSol-tutkimuksen (11/2007) mukaan Itävallan ja Ranskan kokemukset osoittavat, että aurinkolämmityksen tuen on oltava 30-50 %, jotta se lisää merkittävästi asennuksia. Aurinkolämmityksen edistämiseksi isommissa taloissa säädettiin vuonna 2007 "Innovaatiobonus"


title: Uusiutuva energia Saksassa

text:
Vuonna 2009 asennettiin Saksaan Bundesverband Wärmepumpe mukaan 54 800 lämpöpumppua, siten että kokonaismäärä oli yli 400 000 lämpöpumppua. Niistä saatiin lämpöä yhteensä 4 700 GWh vuonna 2009, mikä oli lähes saman verran kuin aurinkolämpöä.
* = ennuste


title: Uusiutuva energia Saksassa

text:
Vuonna 2009 Saksan biopolttoaineiden kulutus oli 33,8 TWh, mikä vastasi 14 % uusiutuvan energiasta. Biopolttoaineisiin sisältyi vuonna 2009 biodiesel 26,0 TWh (2.5 milj. t), bioetanoli 6,7 TWh (0,9 milj. t) ja kasviöljyt 1,0 TWh (0,1 milj. t). Biopolttoaineet olivat 5,5 % liikennepolttoaineiden kulutuksesta vuonna 2009. Biopolttoaineiden kulutus väheni 25 % vuonna 2009 vuoden 2007 huippukulutukseen verrattuna. Ajanjaksolla biodieselin kulutus väheni 7,7 TWh ja kasviöljyjen kulutus väheni 7 TWh. Sen sijaan bioetanolin kulutus kasvoi 2007-2009: 3,4 TWh:sta 6,7 TWh:iin.
Vuonna 2006 biopolttoaineiden osuus Saksan liikenteessä oli 6,6 %. Biopolttoaineissa Saksa velvoittaa lisäämään bioetanolia bensiiniin: 2 % vuonna 2008, 2,8 % 2009 ja 3,6 % 2010 tai biodieseliä bensiiniin 4,4 % vuonna 2007 ja 5,75 % 2010. Polttoaineita, jotka eivät täytä vaatimuksia verotetaan.


title: Uusiutuva energia Saksassa

text: Vuonna 2007 biopolttoaineita käytettiin Saksassa 44,4 TWh. Se jakautui seuraavasti: biodiesel 74,2 %, kasviöljy 17,9 % ja bioetanoli 7,9 %.


title: Uusiutuva energia Saksassa

text: Saksan uusiutuvan energian liikevaihto oli 30 mrd. euroa vuonna 2008 eli vuosikasvu oli 22 %. Uusiutuvan energian kokonaisliikevaihto Saksassa on vuodesta 2000 kasvanut 7 miljardista eurosta 24,6 miljardiin euroon vuonna 2007. Arvo sisältää investoinnit uuteen kapasiteettiin ja uusiutuvan energian tuotannon liikevaihdon. Tuotannon liikevaihto oli 14 mrd. euroa v. 2007. Uusien investointien osuus oli 43 % kokonaisliikevaihdosta.


title: Uusiutuva energia Saksassa

text: Saksalaisia tuulivoimayrityksiä ovat muun muassa Enercon ja REpower.


title: Uusiutuva energia Saksassa

text: Vuonna 2004 Euroopan suurimmat aurinkokennojen tuottajat tuotantomäärän perusteella olivat saksalaiset Q-Cells (24 %, 75 MW) ja RWE Schott Solar (17,5 %). Q-Cells sai vuonna 2006 Deloitten "Fast 500" -palkinnon toiseksi nopeimmin kasvaneena yrityksenä Euroopassa. Yrityksen liikevaihto on kasvanut viidessä vuodessa (2002-2007) 17 miljoonasta 859 miljoonaan euroon. Yritys on perustettu vuonna 1999. Sen markkina-arvo 2006 oli 2 536 miljoonaa euroa. Q-Cells tuotti voittoa vuonna 2007 yli 127 miljoonaa euroa.


title: Uusiutuva energia Saksassa

text: Vuonna 2007 pörssiin listautui saksalainen aurinkosähköyritys (PV) Centrosolar.


title: Uusiutuva energia Saksassa

text: Uusiutuvan energian työllisyys kasvoi BMU:n mukaan 87 % viidessä vuodessa 2004-2009 eli noin 160 000 työntekijästä 300 000:een. Suurimmat työllistäjät ovat biomassa (36 % ja 109 000 työpaikkaa), tuulivoima (29 % ja 87 100 työpaikkaa) ja aurinkovoima (27 % ja 79 600 työpaikkaa). Vuosina 2008-9 työllisyys lisääntyi eniten aurinkovoimassa ja biokaasussa. Aurinkovoiman työllisyys kolminkertaistui vuonna 2008 likimain 25 000:sta noin 75 00:een. Biomassan työpaikoista puolet (57 000) liittyi biopolttoaineisiin (biofuels ja biomass fuels). Tuulivoiman työllisyys kasvoi vuonna 2008 noin 64 000:sta noin 85 000:een. Vuoden 2008 talouskriisi ei vähentänyt uusiutuvan energian työvoimaa vuonna 2009, vaikka tilastollisesti tuulivoiman ja aurinkovoiman työllisyyden kasvunopeus hidastui vuonna 2009. Useiden maiden uusiutuvan energian edistämisohjelmat varmistivat vakaat kansainväliset uusiutuvan energian markkinat.


title: 10/40-ikkuna

text: 10/40-ikkuna on kristillisen lähetystyön tutkija ja strategi Luis Bushin vuonna 1990 kehittämä käsite, jonka hän loi viitatakseen itäisen pallonpuoliskon 10 ja 40 leveyspiirin väliseen alueeseen. Bush arvioi tutkimuksia siteeraten 1990 alueella olleen vähiten kristillistä lähetystyötä koko maailmassa ja eniten sosioekonomisia ongelmia (köyhyyttä, yleinen elämänlaatu huono). Alueella asuu noin kaksi kolmasosaa maapallon väestöstä. Ajatuksen kriitikoiden mukaan alue on kiistämättä yksi maailman köyhimmistä, mutta siihen sisältyy myös rikkaita teollisuusmaita kuten Etelä-Korea ja Japani.


title: Hallin Janne

text: Juhani Heikki Juhaninpoika Mattila eli Hallin Janne (31. joulukuuta 1846 Hallinpenkki, Kuorevesi – 18??) oli suomalainen rikollinen, joka tunnetaan vuonna 1867 Kuoreveden Hallinpenkissä tekemänsä postinkuljettajan ryöstömurhan vuoksi.


title: Hallin Janne

text: Hallin Janne syntyi Hallinpenkin kylässä kestikievaria pitäneen perheen vanhimpana lapsena. Hän oli ulkonäöltään komea, hyvän lauluäänen omaava naistenmies, mutta luonteeltaan äkkipikainen ja lyhytjännitteinen. Hallin Janne oppi pelaamaan korttia jo varhain nuoruudessaan ja hänet tunnettiin Hollolan Lahden ja Jyväskylän hevosmarkkinoilla Hallin Hurjan nimellä.


title: Hallin Janne

text: Ensimmäisen kerran Hallin Janne syyllistyi merkittävään rikokseen viillettyään 9. huhtikuuta 1867 auki Hämeenlinnan postitoimistosta lähetetyn, Mäntän sahan kirjanpitäjälle osoitetun sinetöidyn postilaukun, jonka Hallinpenkin kestikievariin saapunut postinkuljettaja oli jättänyt hetkeksi tuvan penkille. Laukussa oli tuhat markkaa, jotka Hallin Janne varasti. Rikos paljastui vasta laukun saavuttua Mänttään, eikä syyllistä siinä vaiheessa enää osattu selvittää.


title: Hallin Janne

text: Syyskuun lopulla 1867 Hallin Janne sai tietoonsa, että Hallinpenkin kestikievariin oli tulossa postinkuljettaja, jolla oli mukanaan suuri rahalähetys. Postinkuljettaja, jyväskyläläinen Matti Mäkeläinen, saapuikin Hallinpenkkiin Länkipohjasta 1. lokakuuta illalla kahdeksan aikaan. Hän jatkoi matkaansa puolen tunnin kuluttua kyytimiehenään kestikievarin renki Santeri. Tällä välin naapuritalon palvelijattaren Maija Heikintyttären luhdissa yöjalassa ollut Hallin Janne lähti sieltä ja kiirehti noin kahden kilometrin päässä olevaan Mustalaismäkeen ja jäi väijymään postirattaita tien varteen kivivasara aseenaan. Kun postirattaat saapuivat mäkeen, Hallin Janne hyökkäsi postinkuljettaja Mäkeläisen kimppuun ja löi häntä useita kertoja vasaralla. Hallin Janne ja renki Santeri piilottivat posteljoonin mukana olleet rahakirjeet metsään ja Janne palasi takaisin Maija Heikintyttären luhtiin. Renki Santeri taas odotteli jonkin aikaa metsässä ja kiiruhti sitten takaisin kestikievariin kertoen rosvojen hyökänneen postirattaiden kimppuun, jolloin vain hän itse pääsi pakoon ryöstäjiltä. Paikalle palanneet kyläläiset toivat heikossa kunnossa olleen postinkuljettajan kestikievariin, jossa tämä kuitenkin pian kuoli vammoihinsa.


title: Hallin Janne

text: Kuulusteluja johtanut Kuoreveden nimismies J. F. Lagerlund vangitsi Hallin Jannen ja renki Santerin 3. lokakuuta. Syynä vangitsemiseen oli se, että Santerin kertomus ei vaikuttanut kaikin osin uskottavalta ja hänestä ei löytynyt myöskään pahoinpitelyn merkkejä. Myöskään Hallin Jannea ei ollut nähty tapahtumahetkellä kestikievarissa, vaikka hän oli väittänyt olleensa paikalla omassa aitassaan. Seuranneissa kuulusteluissa renki Santeri murtui ja paljasti Hallin Jannen ryöstäneen postin. Ryöstetyt rahat, yhteensä noin 10 000 markkaa, löydettiin tapahtumapaikan läheltä metsästä renki Santerin paitaan kiedottuina. Hallin Janne itse piti kuitenkin kiinni alkuperäisestä kertomuksestaan, eikä tunnustanut tekoa vielä Längelmäen välikäräjillä marraskuussa 1867.


title: Hallin Janne

text: Hallin Janne ja renki Santeri vietiin vangittuina Hämeenlinnaan. Siellä Janne sairastui lavantautiin ja nähtävästi taudin aikaansaaman kuolemanpelon vuoksi Janne tunnusti 21. joulukuuta 1867 sekä postinkuljettajan ryöstömurhan että aiemmin keväällä tapahtuneen postilaukkuvarkauden. Motiivina kummallekin teolle oli ollut Jannen elämäntavoista johtuva akuutti rahantarve. Hän oli muun muassa ostanut postilaukusta varastamillaan rahoilla kihlat kesällä 1867 morsiamelleen, Längelmäen Mattilan talon emännöitsijälle Aleksandra Erlingille, joka tunnettiin myös nimellä Mattilan Santra.


title: Hallin Janne

text: Tapausta käsiteltiin ensin Längelmäen kihlakunnan oikeudessa ja sitten Turun hovioikeudessa. Hovioikeuden 11. elokuuta 1868 antaman päätöksen mukaan talollisenpoika Juhani Heikki Juhaninpoika Mattila tuomittiin varkaudesta, murhasta ja postiryöstöstä sekä renki Aleksanteri Marianpoika avunannosta sanottuihin rikoksiin. Kummallekin tuomittiin 40 paria raippoja ja sen jälkeen menettämään oikean kätensä ja lopuksi mestattavaksi ja teilattavaksi. Koska kuolemanrangaistus ei kuitenkaan ollut enää käytössä Suomessa, tuomiot muutettiin karkotukseksi Siperiaan.


title: Hallin Janne

text: Renki Santeri kuoli karkotusmatkan aikana, mutta Hallin Jannen lopullinen kohtalo jäi epäselväksi. Hänen väitettiin karanneen vankikuljetuksen aikana ja palanneen Suomeen, jossa hän olisi elänyt Leppävirralla mustalaisten joukossa ja ehkä käyneen myös salaa kotiseudullaan. Uskottiin myös, että Janne olisi muuttanut Norjaan Vesisaareen ja sieltä edelleen Yhdysvaltoihin Minnesotaan Duluthin kaupunkiin. Duluthissa Janne olisi kertoman mukaan taas syyllistynyt ryöstömurhaan ja tuomittu siitä hirtettäväksi. Hän olisi kuitenkin kuollut tätä ennen oman käden kautta alle 40-vuotiaana.


title: Hallin Janne

text: Hallin Janne kirjoitti elämänvaiheistaan tarinan joka ilmestyi ensimmäisen kerran 1868 vihkosessa "Nykyisempiä Nuoren kansan Sulolauluja, jonka ensimmäisen Postin-murhaaja Hallin Janne itse on kirjoittanut ja töistänsä ja elämästänsä kuwaillut" ja myöhemmin useaan kertaan uudestaan muun muassa arkkiveisuna. Kirjailija Eero Alpi kirjoitti hänestä näytelmän, jonka ensiesitys oli 1917 Porin Kaupunginteatterissa, ja Olga Vuolle kirjoitti 1923 romaanin "Hallin Janne".


title: Hallin Janne

text: Vuonna 1950 valmistui Fenno-Filmi Oy:n tuottama elokuva "Hallin Janne", jonka ohjasi Roland af Hällström. Hallin Jannea esitti siinä Helge Herala. Elokuvan kesäulkokohtaukset kuvattiin Kuorevedellä. Viimeksi Hallin Jannesta on kirjoittanut näytelmän Aune Laaksi 1971, ja kesällä 2007 oli Jämsän Himoksella "Hallin Janne" -oopperan ensi-ilta.


title: Alfa-aktiniini

text:
Alfa-aktiniinit eli α-aktiniinit ovat aktiinisäikeitä yhdessä pitäviä proteiineja. Kaksi α-aktiniinia muodostaa dimeerin, joka sitoo aktiinia molemmista päistään. α-aktiniinit ovat välttämättömiä muun muassa lihaksien ja solun tukirangan toiminnalle.
Yksittäinen α-aktiniini on sauvamainen proteiini, jolla on keskellä neljä spektriinin kaltaista toistojaksoa (R1-R4), jotka nimen mukaisesti ovat tyypillisiä laajan spektriiniproteiiniperheen jäsenille. Typpipäässä (N-terminaali) α-aktiniinilla on kaksi kalponiinin kaltaista proteiinidomeenia, jotka yhdessä muodostavat aktiinia sitovan kohdan. Hiilipäässä (C-terminaali) on kaksi paria EF-käsi-domeeneja, jotka sitovat titiiniä. α-aktiniini esiintyy pareittain eli homodimeerinä, jossa kaksi α-aktiniinia on sitoutunut toisiinsa vastakkaissuuntaisesti. Tällaisen homodimeerin molemmissa päissä ovat siis sekä kalponiinidomeenit että EF-käsi-domeenit. Domeenit koostuvat α-helikseistä ja lenkeistä.
Muodostuu CH1:stä ja CH2:sta.


title: Alfa-aktiniini

text: α-aktiniini pitää aktiinisäikeet järjestyksessä ja linkittää ne toisiinsa. α-aktiniinidimeerin kumpaankin päähän kiinnittyy yksi aktiinisäie. α-aktiniini (tyyppi 2) esiintyy lihaksessa Z-levyssä, eli kahden sarkomeerin rajakohdassa. Z-levyssä on runsaasti aktiinia, jota α-aktiniini sitoo. α-aktiniiniin sitoutuu myös muita lihaksen rakenteen kannalta tärkeitä proteiineja (katso Taulukko 2.). Aktiinin sitomista säätelee paitsi muiden proteiinien sitoutuminen myös α-aktiniinin fosforylaatio.


title: Alfa-aktiniini

text: α-aktiniinia esiintyy myös solun tukirangassa sitomassa aktiinia. Solun tukiranka mahdollistaa yksittäisen solun liikkeet ja muodonmuutokset. Aktiinia on lisäksi esimerkiksi vyöliitoksissa, joissa α-aktiniini sitoo aktiinisäikeitä yhteen.


title: Alfa-aktiniini

text: α-aktiniineja on neljää eri tyyppiä, jotka yhdessä muodostavat α-aktiniini-nimisen proteiiniperheen. α-aktiniinityypit ovat α-aktiniini-1, -2, -3 ja -4. α-aktiniini-perhe on osa laajempaa proteiiniperhettä nimeltään spektriinin kaltaiset proteiinit.


title: Alfa-aktiniini

text: Nämä α-aktiniinit esiintyvät muissa kuin lihassoluissa. Ne osallistuvat solun tukirangan säätelyyn ja sitä kautta myös solun liikkumiseen sitomalla aktiinia. Syövissä saattaa esiintyä kyseisten aktiniinien häiriintynyttä toimintaa. Esimerkiksi α-aktiniini-4:n toimintahäiriötä on esiintynyt munuaissyövissä ja muissa munuaissairauksissa.


title: Alfa-aktiniini

text: Nämä α-aktiniinit esiintyvät lihaksissa. Sydänlihaksessa esiintyy ainoastaan α-aktiniini-2:sta. Nämä proteiinit muistuttavat suuresti toisiaan. Noin 18% väestöstä puuttuu kokonaan α-aktiniini-3, ja heidän lihaksissaan toimii siis vain α-aktiniini-2.


title: Hila

text: Hila tarkoittaa seuraavia asioita:


title: Dragonheads

text: Dragonheads on Ensiferumin vuonna 2006 julkaistu EP. Se on yhtyeen ensimmäinen äänite, jolla on mukana nykyinen laulaja-kitaristi Petri Lindroos. Kappaleet "Warrior's Quest" ja "White Storm" ovat uudelleenäänityksiä yhtyeen toiselta demolta.


title: Dragonheads

text: EP nousi Suomen virallisen singlelistan sijalle 3.


title: Nissan Qashqai

text: Nissan Qashqai on Nissanin vuodesta 2006 lähtien valmistama crossover-tyyppinen henkilöautomalli, joka on suunniteltu Euroopassa. Qashqain ulkomuodot on suunnitellut Nissan Design Europe ja tekniikasta on vastannut Cranfieldissa sijaitseva Nissan Technical Center Europe. Euroopassa myytävät autot valmistetaan Sunderlandissa Isossa-Britanniassa.


title: Nissan Qashqai

text: Nissan Qashqai oli vuonna 2012 Suomen myydyin automalli.


title: Nissan Qashqai

text: Ensimmäisen sukupolven Nissan Qashqain valmistus alkoi loppuvuodesta 2006, ja markkinoille se tuli seuraavan vuoden alussa. Euroopassa se korvasi epäsuorasti Nissan Almeran. Vuonna 2008 markkinoille tuli myös suurempi, seitsenpaikkainen Qashqai+2-malli. Australiassa ja Japanissa Qashqaita myytiin nimellä Nissan Dualis.


title: Nissan Qashqai

text: Qashqai sai keväällä 2010 kasvojenkohotuksen, jossa uudistettiin erityisesti keulan ilmettä.


title: Nissan Qashqai

text: Toisen sukupolven Nissan Qashqai esiteltiin Brysselin autonäyttelyssä tammikuussa 2014. Sillä on suurin osa tekniikasta yhteistä Renault Kadjarin kanssa.


title: Nissan Qashqai

text: Detroitin autonäyttelyssä tammikuussa 2017 esiteltiin Qashqain Yhdysvalloissa myytävä versio, jonka nimi on Nissan Rogue Sport.


title: Insignia

text: Insignia tarkoittaa tunnusta, symbolia tai merkkiä, jonka tarkoitus on ilmaista joko henkilön, valtiollisen, poliittisen tai maantieteellisen yhteisön statusta tai arvoa.


title: Insignia

text: Insigniaa ovat:


title: Sähköisku

text: Sähköisku on kehon kautta kulkeva virta, jonka suuruus ylittää tuntokynnyksen.


title: Sähköisku

text: 230 V verkkojännite voi aiheuttaa jopa 200 mA virran kehon läpi. Yli 50 mA suuruista ihmisen kehon läpi kulkevaa virtaa pidetään hengenvaarallisena. Virran suuruuden lisäksi vaarallisuuteen vaikuttaa sähköiskun ajallinen kesto.


title: Sähköisku

text: Staattisen sähkön purkaukset (ESD) voivat olla hyvinkin suuria hetkelliseltä virraltaan (kymmeniä ampeereja) ja jännitteeltään (kilovoltteja), mutta arkisissa olosuhteissa niiden energiamäärä on vaaraton.


title: Sähköisku

text: Sähköisku voi aiheuttaa kulkiessaan kehon läpi muun muassa sydämen toimintahäiriöitä, syviä ja vakavia palovammoja ja nesteen kertymistä keuhkoihin. Pahimmassa tapauksessa voi seurata sydämmen Kammiovärinä, jolloin ainoa tapa elvyttää sähköiskun saannut henkilö on soittaa ambulanssi tai käyttää defibrilaattoria.


title: Sähköisku

text: Sydämen toimintahäiriöt aiheuttavat edelleen verenkierron vaikeutumista, joka puolestaan aiheuttaa sen, että kudokset eivät saa tarpeeksi happea ja ravinteita eikä niistä myöskään saada kuljetettua kaikkia kuona-aineita ja hiilidioksidia pois. Keuhkoihin kertyvä neste vaikeuttaa hengitystä.


title: Sähköisku

text: Lyhytkestoinen sähköisku aiheuttaa yleensä vain säikähdyksen, jonka seurauksena voi kuitenkin olla putoaminen ja vakava vammautuminen, mikäli sähkötöitä tehdään jakkaralla tai telineellä seisten.


title: Nintendo Super System

text: Nintendo Super System on Super Nintendon päälle rakennettu kolikkopelialusta, jota käytettiin pelihalleissa Yhdysvalloissa. Siinä pystyi valitsemaan pelin useista vaihtoehdoista ja se toimi vastaavasti kuin Nintendon aiempi PlayChoice-10.


title: FC Kynä

text: Urheilu- ja kulttuuriseura FC Kynä ry on 2000-luvun alussa perustettu suomalaisten kirjailijoiden jalkapalloseura. Voittamisen sijaan se on ilmoittanut tavoitteekseen "pääsyn pelaamaan ruohokentällä". Seura julkaisi vuonna 2006 novellikokoelman nimeltä "Futistarinoita".


title: FC Kynä

text: FC Kynän toimitsijoina ja pelaajina ovat esiintyneet mm. seuraavat henkilöt:


title: Alfred Sturtevant

text: Alfred Henry Sturtevant () oli yhdysvaltalainen geneetikko, joka loi ensimmäisen kromosomikartan banaanikärpäselle vuonna 1913. Sturtevant työskenteli banaanikärpäsellä koko uransa ajan, yhdessä Thomas Hunt Morganin kanssa. Varhaisten alkioiden kehitystä tutkiessaan hän onnistui myös ensimmäisenä mittaamaan aikuisen organismin elimien alkioetäisyyden. Tämä etäisyyden mittayksikkönä on nykyään "sturt", joka on nimetty hänen kunniakseen. Vuonna 1967 Sturtevantille myönnettiin elämäntyöstään arvostettu National Medal of Science -palkinto.


title: Alfred Sturtevant

text: Alfred Henry Sturtevant syntyi Jacksonvillessä Illinoisissa, nuorimpana Alfred Henry ja Harriet Sturtevantin kuudesta lapsesta. Hänen isänsä opetti matematiikkaa Illinois Collegessa, jonka Sturtevantin isoisä, Julian M. Sturtevant, oli perustanut. Alfredin ollessa seitsemänvuotias hänen isänsä kuitenkin erosi opettajan työstään ja perhe muutti Alabamaan viljelemään maata.


title: Alfred Sturtevant

text: Sturtevant opiskeli Columbian yliopistossa, jossa hän tutustui mendelismiin. Hänen kiinnostuksensa aiheeseen heräsi, sillä teorian avulla hän saattoi selvittää kotitilansa hevosten eri ominaisuuksien periytymistä. Sturtevant jatkoi opiskelua Thomas Hunt Morganin ohjauksessa, joka rohkaisi Sturtevantia julkaisemaan hevostutkimuksensa. Morganin ohjauksessa Sturtevant myös julkaisi väitöskirjansa vuonna 1914. Tämän jälkeenkin Sturtevant jatkoi Morganin ryhmässä.


title: Alfred Sturtevant

text: Vuonna 1922 Sturtevant nai Phoebe Curtis Reedin, jonka kanssa hän myöhemmin sai kolme lasta. Vuonna 1928 Sturtevantit muuttivat Kalifornian Pasadenaan, jossa Alfred toimi California Institute of Technologyn genetiikan professorina uransa loppuun asti. Sturtevantin ryhmään Caltechissa kuuluivat muun muassa kuuluisat "Drosophila"-geneetikot George W. Beadle, Theodosius Dobzhansky, Sterling Emerson, ja Jack Schultz. Sturtevant ryhmineen julkaisi myös useita huomattavia artikkeleita ja kirjoja banaanikärpästutkimuksistaan. Vuonna 1967 Sturtevant palkittiinkin National Medal of Sciencella pitkäaikaisesta työstään banaanikärpästen parissa. Sturtevant oli erittäin aktiivinen monilla eri biologian osa-alueilla aina kuolemaansa vuonna 1970 asti. Muun muassa taksonomia oli hänelle hyvin läheinen tieteenala. Kollegansa Hermann Joseph Mullerin tavoin Sturtevant oli aikanaan myös voimakas eugeniikan puolestapuhuja.


title: Alfred Sturtevant

text: Sturtevantin huomattavimmat saavutukset olivat geneettisen kartoituksen periaatteiden selvittäminen sekä geenien kytkennän teorian kehittäminen, jota käytetään vielä tänäkin päivänä paikannettaessa geenejä kromosomeihin. Hän myös todisti, että geeneillä on yksiselitteinen paikka kromosomissa eli lokus ja että geenit sijaitsevat kromosomeissa lineaarisessa järjestyksessä. Näistä tuloksista Sturtevant työtovereineen kehittivät myös periytymisen kromosomiteorian, joka vaikutti suuresti genetiikan kehitykseen.


title: Alfred Sturtevant

text: Tämän lisäksi Sturtevant teki monia muita löytöjä, jotka yhdessä muodostavat modernin genetiikan perustan. Hän tutki crossing-overin eri muotoja, niiden vaikutusta mutaatioihin ja seksuaalivalinnan genetiikkaa. Juuri (kaksinkertaisia) crossing-overeita ja niiden frekvenssiä Sturtevant käytti määritellessään geenien etäisyyksiä ja keskinäisiä järjestyksiä banaanikärpäsen geenikartalla. Tämä työ mahdollisti myös ihmisen geenikarttojen muodostamisen.


title: Toinen Intian–Pakistanin sota

text: Toinen Intian–Pakistanin sota (toinen Kashmirin sota) käytiin elokuun ja syyskuun välisenä aikana vuonna 1965. Maat olivat sotineet Kashmirin hallinnosta jo vuonna 1947. Ensimmäisen sodan aselepolinjaa vartioivat YK:n tarkkailijat – vuoden 1965 levottomuuksien yltyessä tarkkailijoiden määrä kaksinkertaistettiin.


title: Toinen Intian–Pakistanin sota

text: Intian sotavoimat olivat juuri kuluttaneet voimiaan Kiinan vastaisessa sodassa. Pakistan kantoi kaunaa edellisen sodan lopputuloksesta, jossa merkittäviä osia Kashmirista oli jäänyt Intialle. Se solutti omia joukkojaan Jammu ja Kashmirin osavaltioon, ja tuki avoimesti paikallisia muslimisissiliikkeitä. Tarkoitusta varten Pakistan koulutti 40 000 miehen armeijaa.


title: Toinen Intian–Pakistanin sota

text: Avoimet sotatoimet alkoivat 15. elokuuta 1965, kun Intian joukot ylittivät aselepolinjan. Yhdysvallat ja Neuvostoliitto ilmoittivat pysyvänsä erossa kriisistä ja lopettavansa aseiden toimittamisen osapuolille, ja painostivat YK:ta neuvottelemaan pikaisesti aselevosta. Kiina ilmaisi kiinnostuksensa ja tarjosi aseapua Pakistanille.


title: Toinen Intian–Pakistanin sota

text: Sota päättyi rauhansopimukseen, jonka välittäjänä toimi Neuvostoliiton Aleksei Kosygin.


title: Jakob Hurt

text: Jakob Hurt (22. heinäkuuta 1839 Vana-Koiola, Põlvamaa – 13. tammikuuta 1907 Pietari) oli virolainen kansanrunouden kerääjä ja julkaisija. Hän toimi myös opettajana Tartossa, kirkkoherrana Otepäässä ja Pietarin virolaisen seurakunnan pappina. Hurt väitteli tohtoriksi kielitieteen alalta Helsingin yliopistosta vuonna 1886. Hänen järjestämiinsä kansanrunouden keräystöihin osallistui satoja henkilöitä, ja hänen kuollessaan aineistoa oli kertynyt 262 000 numeroa. Suomalaisen Kirjallisuuden Seura teetti Hurtin kokoelmista itselleen kopiot.


title: Jakob Hurt

text: Jakob Hurtin kuva oli Viron 10 kruunun setelissä vuosina 1992–2010.


title: Jakob Hurt

text: Hurtin ympärilleen kokoamasta ylioppilaiden "Kalevipoegin" lukupiiristä kehittyi Eesti Üliõpilaste Selts.


title: Vesilasi (höyrykone)

text: Vesilasi eli klingerlasi on lasiputkella varustettu höyrykattilan vedenkorkeusmittari, joka on suoraan yhteydessä kattilan vesi- ja höyrytilaan. Veden ylä- ja alarajojen kohdalla on useimmissa erilliset merkit.


title: Vesilasi (höyrykone)

text: Vesilasi on varustettu käsikäyttöisin sulkuhanoin ja automaattisin venttiilein, jotka lasin särkyessä sulkevat veden tulon laitteeseen. Tällöin lasi voidaan vaihtaa jäähdyttämättä kattilaa. Tavallisesti vesilasin päällä on vielä erillinen metalli- tai lasisuojus estämässä vesi- ja höyryroiskeita. Lisäksi vesilasiin kuuluu erillinen ns. puhallushana ulosmenoputkineen, jonka avulla vesilasi voidaan tyhjentää tarkastusta varten. Tällöin alempi hana suljetaan ja puhallushana avataan, jolloin höyryn paine tyhjentää lasin. Kun puhallushana suljetaan ja alahana avataan, pitäisi vedenkorkeuden palata ennalleen.


title: Vesilasi (höyrykone)

text: Höyryvetureissa vesilaseja on pääsääntöisesti kaksi, kuljettajan ja lämmittäjän puolella kuten injektoritkin, joskin mm. Jokioisten Museorautatien Porterissa, Suomen Rautatiemuseossa olevassa Rro2 – kapearaideveturissa ja Äänekosken muistomerkkiveturissa kuljettajanpuoleinen vesilasi on korvattu päällekkäin asetetuilla ns. koestushanoilla, joista ylempi on veden ylärajan ja alempi alarajan kohdalla.


title: Flextronics

text: Flextronics on singaporelaistaustainen elektroniikkateollisuuden sopimusvalmistaja. Sen liikevaihto vuonna 2007 on 18,9 miljardia Yhdysvaltain dollaria. Michael McNamara on yhtiön pääjohtaja. Kesäkuussa 2007 Flextronics osti kilpailijansa Solectronin. Syntyvän jättiyrityksen liikevaihto on noin 30 miljardia dollaria. Yritys toimii kolmessakymmenessä maassa Amerikassa, Aasiassa ja Euroopassa. Tuotantolaitokset ovat halvan työvoiman maissa: Brasiliassa, Kiinassa, Unkarissa, Intiassa, Malesiassa, Meksikossa, Puolassa ja Ukrainassa.


title: Flextronics

text: Flextronics osti Suomesta yrityksiä 1990-luvun lopulla. Kesällä 2006 se myi tehtaansa Sievissä, mutta jatkaa edelleen matkapuhelinsuunnittelua Oulussa. Flextronics omisti Kyröskoskella toimivan Kyrel Oy:n elektroniikkatehtaan toiminnot vuosina 1999–2003.


title: Aten-asteroidit

text: Aten-asteroidit ovat joukko asteroideja, jotka pysyttelevät Maan kiertoradan sisäpuolella mutta joiden radan kaukaisimman pisteen, aphelin, etäisyys Auringosta on suurempi kuin 0,983 AU:ta. Ryhmä on nimetty vuonna 1976 löydetyn asteroidi 2062 Atenin mukaan. Aten-asteroidien nimet pyritään poimimaan muinaisen Egyptin mytologiasta, tosin useimmat ryhmän asteroideista on nimetty vain luettelotunnuksella.


title: Aten-asteroidit

text: Aten-asteroidien ratojen isoakselien puolikkaat ovat tyypillisesti alle yhden AU:n, mutta koska ratojen eksentrisyydet ovat tyypillisesti korkeita, lähes kaikkien ryhmän asteroidien apheli on yli 1 AU:n etäisyydellä Auringosta. Tämän vuoksi Aten-asteroidit liikkuvat Maan radan läheisyydessä ja muodostavat potentiaalisen törmäysuhan.


title: Aten-asteroidit

text: Asteroidi 3753 Cruithne liikkuu toistaiseksi Maan radan tuntumassa niin sanotulla hevosenkenkäradalla. Ryhmään kuuluva 99942 Apophis saattaa muodostaa törmäysuhan Maapallolle vuonna 2036, joskin riskin arvellaan olevan pieni. Suurin Aten-asteroidi on 2100 Ra-Shalom.


title: Englannin Valioliigan kausi 2007–2008

text: Englannin Valioliiga -kausi 2007–2008 oli kuudestoista kausi nykyisellä nimellään. Mestaruus ratkesi viimeisellä kierroksella Manchester Unitedin hyväksi. Chelsea otti kakkospaikan ja Arsenal kolmospaikan. Sarjasta putosivat Birmingham City, Reading ja Derby.


title: Englannin Valioliigan kausi 2007–2008

text: Ensimmäinen kierros pelattiin 11. elokuuta 2007 ja kauteen puolustavana mestarina lähti Manchester United, joka voitti edellisellä kaudella yhdeksännen Valioliiga-mestaruutensa ja 16. liigamestaruuden koko historiansa aikana. Valioliigaan olivat nousseet Sunderland, Derby County ja Birmingham City.


title: Englannin Valioliigan kausi 2007–2008

text: Kauden avausmaalin teki Sunderlandin Michael Chopra, jonka 94 minuutilla tekemä maali kaatoi Tottenhamin. Ensimmäisen punaisen kortin sai Readingin Dave Kitson, joka rikkoi ensimmäisen kierroksen ottelussa Manchester Unitedin ranskalaispuolustaja Patrice Evraa sääntöjen vastaisesti.


title: Englannin Valioliigan kausi 2007–2008

text: 29. syyskuuta 2007 pelattu Portsmouthin 7–4-kotivoitto Readingista oli vuodesta 1992 pelatun Valioliigan runsasmaalisin ottelu.


title: Englannin Valioliigan kausi 2007–2008

text:
"Kotijoukkue on listattu vasempaan palkkiin."
LMA:n vuoden manageri palkinnon sai Manchester Unitedin toiseen peräkkäiseen valioliigan mestaruuteen johtanut Sir Alex Ferguson.


title: Englannin Valioliigan kausi 2007–2008

text: Britannian ammattilaisjalkapalloilijoiden liitto (PFA) valitsi Cristiano Ronaldon vuoden kauden parhaaksi pelaajaksi jo toisen kerran peräkkäin


title: Englannin Valioliigan kausi 2007–2008

text: Seuraavat kuusi pelaajaa olivat ehdokkaina:


title: Englannin Valioliigan kausi 2007–2008

text: Vuoden nuoreksi pelaajaksi valittiin Arsenalin keskikentän taituri Cesc Fàbregas


title: Englannin Valioliigan kausi 2007–2008

text:
Maalivahti: David James (Portsmouth)
Puolustus: Bacary Sagna, Gael Clichy (molemmat Arsenalista), Rio Ferdinand, Nemanja Vidić (molemmat Manchester Unitedista)
Keskikenttä: Steven Gerrard (Liverpool), Cristiano Ronaldo (Manchester United), Cesc Fàbregas (Arsenal), Ashley Young (Aston Villa)


title: Englannin Valioliigan kausi 2007–2008

text: Hyökkääjät: Emmanuel Adebayor (Arsenal), Fernando Torres (Liverpool)


title: Englannin Valioliigan kausi 2007–2008

text: Fanit äänestivät vuoden pelaajaksi jo toisen kerran peräkkäin Cristiano Ronaldon. Toiseksi sijoittui Liverpool-hyökkääjä Fernando Torres ja kolmenneksi Cesc Fàbregas.


title: Englannin Valioliigan kausi 2007–2008

text: Urheilutoimittajien valinta vuoden pelaajaksi oli tuttuun tapaan portugalilais-laituri Cristiano Ronaldo.


title: Englannin Valioliigan kausi 2007–2008

text: Manchester Unitedin 76 212 katsojaa vetävä Old Trafford on kapasiteetiltaan liigan suurin stadion. Portsmouthin Fratton Park taas on pienin 20 220 kapasiteetilla.


title: Englannin Valioliigan kausi 2007–2008

text: Kaikki alla olevat erotuomarit tuomitsevat kauden aikana valioliigaotteluita. Uusina listalle ovat päässeet Lee Probert, Keith Stroud ja Steve Tanner. Graham Poll ja Dermot Gallagher ovat viime vuodesta listan ulkopuolella. Gallagher lopetti tuomaroinnin oltuaan 15 vuotta ylimmällä liigatasolla.


title: Englannin Valioliigan kausi 2007–2008

text: Kauden 2007/08 alussa suomalaispelaajia Valioliigaseurojen riveissä edusti seitsemän kappaletta, kun elokuun lopussa Shefki Kuqin neljän kuukauden lainapesti Fulhamiin varmistui. Tammikuun siirtoikkunan aikana suomalaisten määrä nousi yhdeksään, kun Jari Litmanen siirtyi yhdessä Toni Kallion kanssa entisen Suomen maajoukkueen luotsin Roy Hodgsonin manageroimaan Fulhamiin.


title: Englannin Valioliigan kausi 2007–2008

text: Huom. Otteluihin lasketaan myös mukaan vaihdosta kentälle tulleena.


title: Vesilasi

text: Vesilasi tarkoittaa seuraavia asioita:


title: Undisclosed Files Addendum

text: Undisclosed Files Addendum on Hawkwindin livealbumi, joka sisältää materiaalia kahdelta keikalta vuosilta 1984 ja 1988.


title: Pikkuemumaluri

text: Pikkuemumaluri ("Stipiturus ruficeps") on pieni malurien heimoon kuuluva varpuslintu. Lajin nimesi Archibald James Campbell 1899.


title: Pikkuemumaluri

text: Linnun pituus on noin 14 cm. Sillä on hyvin pitkä pyrstö, lähes puolet sen ruumiin pituudesta, joka tavallisesti sojottaa peukaloismaisesti pystyssä. Aikanaan malurien luultiinkin kuuluvan peukaloisten heimoon. Pisimmistä pyrstösulista puuttuvat höytyväkäset, minkä vuoksi sulat repsottavat ja näyttävät huonokuntoisilta. Väritykseltään laji on ruskehtava, pää ja niska ovat ruosteenruskeat ja koiraalla on sininen kurkku ja rinta. Yhteysääni on hentoa livertelyä. Käytökseltään laji on piilotteleva ja liikkuu matalalla pensaikossa ja heinikossa.


title: Pikkuemumaluri

text: Pikkuemumaluri esiintyy Australian keskiosissa länsirannikolta kauas sisämaahan. Runsaudesta ei ole tietoa mutta lajia ei ole luokiteltu uhanalaiseksi.


title: Pikkuemumaluri

text: Pensaikkoiset aavikot.


title: Pikkuemumaluri

text: Pesinnästä ei ole tarkkoja tietoja. Pesä on pyöreä ja kulkuaukko on sivussa. Munia on 2–4 ja niitä haudotaan noin 2 viikkoa. Poikaset lähtevät pesästä noin 10–12 päivän ikäisinä.


title: Pikkuemumaluri

text: Hyönteissyöjä.


title: Golden Void

text: Golden Void on Hawkwindin kokoelma-albumi vuodelta 1999. Se sisältää mm. "Earth Ritual Preview"-EP:n kappaleet joita ei ole saatavissa muilla cd-levyillä sekä Dave Brockin haastattelun vuodelta 1987. Hawkwindin fan clubin johtaja Brian Tawn on kirjoittanut kansitekstit ja kappale-esittelyt.


title: Golden Void

text: CD 1:CD 2:


title: Glastonbury 90

text: Glastonbury 90 on Hawkwindin livealbumi, joka on nauhoitettu Glastonburyn festivaaleilla 23. kesäkuuta 1990. Albumia on kritisoitu voimakkaasti sen heikosta äänenlaadusta.


title: Complete ’79 – Collectors Series Volume 1

text: Complete '79 – Collector Series Volume 1 on Hawkwindin livejulkaisu vuoden 1979 kiertueelta. Se on nauhoitettu Hammersmith Odeonissa 1. joulukuuta 1979, lukuun ottamatta kappaletta "Shot Down In The Night", joka on erilaista miksausta lukuun ottamatta sama versio kuin virallisella "Live Seventy Nine"-albumilla oleva versio (nauhoitettu 8. joulukuuta 1979, St. Albans).


text: Albumin julkaiseminen on kyseenalaistettu sen heikon äänenlaadun takia ja myös parempilaatuisia äänityksiä kyseiseltä kiertueelta olisi saatavilla, kuten "Live Seventy Nine"-albumi osoittaa. Joka tapauksessa albumilta löytyvät ainoat viralliset live-versiot kappaleista "PXR 5" ja "New Jerusalem" ja albumin kansivihko on kopio vuoden 1979 virallisesta kiertueohjelmasta.


text: CD 1:CD 2:


text: Arvostelu Starfarer-sivustolla


Choose Your Masques – Collectors Series Volume 2 on Hawkwindin livealbumi Hammersmith Odeonin keikalta 12. marraskuuta 1982.


title: Choose Your Masques – Collectors Series Volume 2

text: CD 1:CD 2:Arvostelu Starfarer-sivustolla


title: Archibald James Campbell

text: Archibald James Campbell (18. helmikuuta 1853 Fitzroy, Victoria – 11. syyskuuta 1929 Box Hill, Victoria) oli australialainen lintuharrastaja ja tullimies.


title: Archibald James Campbell

text: Hänen isänsä oli Archibald Campbell ja äitinsä Catherine Pinkerton, jotka molemmat tulivat Australiaan Glasgow’sta 1840. Hän opiskeli yksityiskoulussa Melbournessa ja siirtyi Victorian osavaltion palvelukseen 1869. Eläkkeelle hän jäi 1914 liittovaltion tullilaitoksesta.


title: Archibald James Campbell

text: Campbell oli Royal Australasian Ornithologists Unionin (RAOU) perustajajäsen 1901. Hän toimi yhdistyksen puheenjohtajana 1909 ja 1928 ja toimitti yhdistyksen "The Emu" -lehteä useita vuosia. Hän oli perustamassa myös kahta muuta lintuharrastajien yhdistystä, Victorian Wattle Clubia (1899) ja Bird Observers Clubia (1905). Hän toimi aktiivisesti myös Field Naturalists Club of Victoria -nimisessä luontoharrastajien yhdistyksessä. Hän kirjoitti runsaasti lintuaiheisia artikkeleita "Australasian"-lehteen.


title: Archibald James Campbell

text: 11. maaliskuuta 1879 hänet vihittiin opettaja Elizabeth Melrose Andersonin kanssa, joka kuoli 1915. Heillä oli viisi lasta. Hänen toinen vaimonsa oli sairaanhoitaja Blanche Ida Rose Duncan, vihitty 27. maaliskuuta 1916. Tästä liitosta syntyi yksi poika.


title: Archibald James Campbell

text: Hän toimi aktiivisesti myös presbyteerikirkossa ja lauloi tenorina Toorak Presbyterian Churchin kirkkokuorossa. Hänet on haudattu St Kildan hautausmaalle.


title: Archibald James Campbell

text: Campbell nimesi pikkuemumalurin ("Stipiturus ruficeps") vuonna 1899.


title: Atomhenge 76

text: Atomhenge 76 on Hawkwindin vuonna 2000 ilmestynyt livealbumi. Se äänitettiin Bristolin Colston Hallissa 27. syyskuuta 1976. Pohjois-Amerikassa Griffin julkaisi albumin tiivistettynä yhden CD:n versiona nimellä "Thrilling Hawkwind Adventures" helmikuussa 2000.


title: Atomhenge 76

text: CD 1CD 2


title: SNES-hiiri

text: SNES-hiiri on Nintendon vuonna 1992 julkaisema tietokonehiiri Super Nintendo Entertainment System -konsolille. Hiiri on yhteensopiva Super Game Boyn kanssa


title: Live 1990

text: Live 1990 on Hawkwindin kahdelta vuoden 1990 keikalta koottu livealbumi.


title: Live 1990

text: CD 1:CD 2:


title: Robert Fulton

text: Robert Fulton (14. marraskuuta 1765 Lancasterin piirikunta, Pennsylvania – 24. helmikuuta 1815) oli yhdysvaltalainen insinööri ja keksijä, joka rakensi ensimmäisen kaupallisesti menestyneen höyrylaivan. Hän suunnitteli myös ensimmäisen käyttökelpoisen sukellusveneen, "Nautiluksen" vuonna 1800. Se toimi paineilmalla.


title: Robert Fulton

text: Fultonilla oli jo nuorena monia kosketuksia Englantiin ja ensimmäisiin höyrykoneisiin. Hän oleskeli Euroopassa pitkään: vuonna 1786 hän muutti Englantiin opiskelemaan muotokuvamaalausta, ja vuonna 1794 hän siirtyi Ranskaan, ja teki siellä ensimmäiset kokeensa vedenalaisilla torpedoilla ja ammusveneillä, joilla yritettiin hyökätä Englannin laivastoa vastaan. Englannin hallitus halusi Fultonin omalle puolelleen, ja hänet kutsuttiin Lontooseen 1804. Vuonna 1806 Fulton palasi Yhdysvaltoihin, ja jatkoi torpedojen ja sukellusveneen suunnittelua.


title: Robert Fulton

text: Vuonna 1807 Fulton ja Robert R. Livingston rakensivat "North River Steamboatin", josta myöhemmän virheellisesti käytettiin nimeä "Clermont". Se oli ensimmäinen kaupallisesti menestynyt siipirataslaiva. Se risteili Hudsonjoella New Yorkin ja Albanyn välillä.


title: Vital Remains

text: Vital Remains on vuonna 1989 muodostettu yhdysvaltalainen death metal -yhtye, joka on kotoisin Rhode Islandin Providencesta. Se on saanut vaikutteita muun muassa yhtyeistä Venom, Celtic Frost, Bathory, Mercyful Fate, Sodom ja Destruction.


title: Vital Remains

text: Vuonna 1989 perustetun yhtyeen alkuperäinen jäsenistö käsitti kitaristit Paul Flynnin ja Tony Lazaron, vokalisti Jeff Gruslinin, basisti Tom Supkowin ja rumpali Chris Dupontin. Bändi on vuosien varrella käynyt läpi useita miehistönmuutoksia kuin myös levy-yhtiöitä, mutta se ei ole saanut bändiä julkaisemaan levyjänsä tasaiseen tahtiin. Pari demoa ("Reduced to Ashes" (1989) ja "Excruciating Pain" (1990)) johti levytyssopimukseen ranskalaisen levy-yhtiö Thrash Recordsin kanssa, joka puolestaan julkaisi "The Black Mass"in vuonna 1991.


title: Vital Remains

text: Kun The Black Massin myötä Vital Remainsista tuli hetkessä Thrash Recordsin tuottoisin yhtye, kiinnostui Peaceville Records yhtyeestä. Kesällä 1991 bändi kirjoitti levytyssopimuksen Peacevillen tytäryhtiö Deaf Recordsin kanssa ja saman vuoden joulukuussa nauhoitettu debyyttialbumi "Let Us Pray" julkaistiin seuraavana vuonna. Suuren myynnin johdosta yhdysvaltalaiset kiertuepromoottorit kiinnostuivat äkkiä bändistä. Toukokuussa 1993 bändi aloittikin suuren kiertueen kuuluisan death metal -bändi Autopsyn kanssa. Kiertue kesti heinäkuuhun asti ja oli itsessään suuri menestys.


title: Vital Remains

text: Seuraavana vuonna bändi siirtyi studioon nauhoittamaan toista kokopitkää levyään, "Into Cold Darkness"ia, mutta levy-yhtiön huonon levityksen, jakelun ja mainostuksen vuoksi yhtye pyysi Peacevillea mitätöimään sopimuksen ja näin myös tapahtui. Kaksi vuotta myöhemmin, 1996, bändi allekirjoitti kahden levyn sopimuksen toisen ranskalaisen levy-yhtiön, Osmose Productionsin kanssa. Seuraavana vuonna julkaistiin kolmas albumi, "Forever Underground" jonka taholta Vital Remains kiersi ensimmäistä kertaa Euroopassa, tämäkin kiertue oli suuri menestys. Vuonna 2000 julkaistiin tähän asti eniten kristinuskoa kohtaan vihaa lietsovin albumi, "Dawn of the Apocalypse".


title: Vital Remains

text: Tähänkin asti paljon miehistöään vaihtanut bändi koki vuonna 2001 suuren muutoksen kokoonpanossaan, jonka jäljiltä se oli seuraava: rytmikitarassa Tony Lazaro, vokaaleissa Glen Benton ja soolokitaran, rummut sekä basson hoiti Dave Suzuki. Tällä kokoonpanolla he siirtyivät nauhoittamaan vuonna 2003 ilmestynyttä "Dechristianize" -levyä, joka tuli ulos levy-yhtiönsä Olympic Recordsin sekä Century Median avustuksella. Dechristianizen jälkeen Vital Remains teki kiertueita ympäri maailmaa, kunnes vuonna 2006 siirtyi studioon tekemään uusinta levyään "Icons of Evil"iä, joka julkaistiin maaliskuussa 2007. Vuonna 2006 julkaistiin myös kokoelmalevy "Horrors of Hell", joka sisälsi molempien demojen sekä The Black Massin kappaleet remasteroituna.


title: Vital Remains

text: Yhtyeen lyriikallinen teema oli ensimmäisissä teoksissa okkultistinen ja saatanaa ihannoiva, mutta uudempi tuotanto tuo esiin erittäin vahvaa vihaa kristinuskoa kohtaan, jota etenkin Glen Benton on julkisuudessa kertonut vihaavansa, vaikkakin suurin osa lyriikoista on Dave Suzukin kirjoittamia.


title: Vital Remains

text: Vital Remains käytti livenä esiintyessään vokalistina Glen Bentonia, mutta vuodesta 2007 lähtien livevokalistina toimii Damien Boynton. Rummut hoitaa Antonio Donadeo ja basson Brian Hobbie, Dave Suzukin soittaessa soolokitaran ja Tony Lazaro rytmikitaran.


title: Vital Remains

text: Vital Remains ei ole koskaan vieraillut Suomessa.


title: Pirjo Manninen

text: Pirjo Manninen -nimisiä henkilöitä ovat:


title: Gustav von Kahr

text: Gustav Ritter von Kahr (29. marraskuuta 1862 Weissenburg, Baijeri – 30. kesäkuuta 1934 Dachaun lähellä, Baijeri) oli saksalainen konservatiivinen oikeistopoliitikko ja pääministeri, joka toimi Baijerin osavaltiossa. Toimiessaan valtionkomissaarina Kahr oli nk. Baijerin triumviraatin päämies.


title: Gustav von Kahr

text: Kahr opiskeli lakia ja toimi asianajajana ennen siirtymistään politiikkaan. Vuonna 1917 hänestä tuli Ylä-Baijerin provinssihallinnon pää, mutta hän menetti asemansa Saksan vallankumouksessa 1918. Vallankumouksen jäätyä lyhytikäiseksi Kahrista tuli Baijerin pääministeri. Hänen hallintonsa aikana oikeistoryhmien toimintaa ei juuri rajoitettu ja hän kannatti lisäksi separatisteja, jotka halusivat erottaa Baijerin Saksasta. Kun Saksan hallitus hyväksyi oikeistoextremismiä rajoittaneen lain, Kahr erosi syyskuussa 1921.


title: Gustav von Kahr

text: Kaksi vuotta myöhemmin pääministeri Eugen Ritter von Knilling nimitti Kahrin valtionkomissaariksi diktaattorin valtaoikeuksilla. Kahr muodosti Baijerin triumviraatin yhdessä Baijerin valtionpoliisin päällikön eversti Hans von Seisserin ja armeijan kenraalin Otto von Lossowin kanssa.


title: Gustav von Kahr

text: Triumviraatti kaavaili yhdessä Adolf Hitlerin ja marsalkka Erich Ludendorffin johtamien natsien kanssa vallankaappausta ja uuden hallituksen muodostamista. Triumviraatin vetäessä tukensa Hitleriltä, tämä yritti pakottaa sen puolelleen aloittamalla oman natsivetoisen vallankaappausyrityksensä, joka tultiin tuntemaan oluttupavallankaappauksena. Natsien yritys kuitenkin epäonnistui ja johtavat natsit joutuivat vankilaan. Kahrin yhteys tuli kuitenkin ilmi ja hän menetti kannatuksensa varsinkin maltillisen oikeiston keskuudessa. Hän joutui eroamaan helmikuussa 1924. Jälkeenpäin Kahr toimi Baijerin oikeusistuimen puheenjohtajana muutaman vuoden, kunnes vetäytyi eläkkeelle.


title: Gustav von Kahr

text: Pitkien puukkojen yönä Kahr tapettiin rangaistuksena petoksestaan natseja kohtaan oluttupavallankaappauksen yhteydessä. SS-miehet vangitsivat ja murhasivat Kahrin hakkaamalla häntä kirveillä. Hänen ruumiinsa löytyi suosta lähellä Dachauta.


title: Tuula Nyman

text: Tuula Elisabet Nyman (ent. Loiri; 16. huhtikuuta 1943 Helsinki – 28. syyskuuta 2014 Helsinki) oli suomalainen näyttelijä.


title: Tuula Nyman

text: Nyman teki valtaosan urastaan radiossa, mutta myös vaihtelevasti teatterissa, televisiossa ja elokuvissa. Hän oli 1960-luvulla jonkin aikaa naimisissa näyttelijä Vesa-Matti Loirin kanssa. Nyman sai Elokuvataiteen valtionpalkinnon vuonna 1973. Hänet palkittiin parhaan naispääosan Jussi-palkinnolla vuonna 1974 roolista elokuvassa "Yhden miehen sota" ja vuonna 1977 elokuvasta "Loma".


title: Tuula Nyman

text: Televisiossa Nyman näytteli "Raidin" (2000) apulaispoliisimestari Ritva Hakalaa, myös samannimisessä elokuvassa (2003).


title: Sompio (täsmennyssivu)

text: Sompio voi tarkoittaa seuraavia asioita:


title: Sompio (täsmennyssivu)

text: Sodankylään liittyen:


title: Sompio (täsmennyssivu)

text: Sompioita muualla Suomessa:


title: Master of the Moon

text: Master of the Moon on Dion vuonna 2004 julkaisema albumi. Se on Dion kymmenes ja samalla viimeiseksi jäänyt studioalbumi. Master of the Moon merkitsi kitaristi Craig Goldyn paluuta yhtyeeseen. Hän oli soittanut myös Dion albumeilla "Dream Evil" (1987) ja "Magica" (2000).


title: Confédération africaine de football

text: Confédération africaine de football (lyhennettynä CAF) on Afrikan jalkapalloliitto. Liitto perustettiin vuonna 1957, jolloin Abdel Aziz Abdallah Salem valittiin sen ensimmäiseksi presidentiksi ja Youssef Mohamed sen ensimmäiseksi pääsihteeriksi. Nykyään näitä paikkoja pitävät Issa Hayatou ja Sodiq Kola.


title: Larisa Kruglova

text: Larisa Nikolajevna Kruglova (, s. 27. lokakuuta 1972) on venäläinen pikajuoksija.


title: Larisa Kruglova

text: Kruglova kilpaili ensimmäisissä arvokisoissaan Lissabonin sisäratojen MM-kisoissa 2001, joissa hän karsiutui 60 metrin juoksun välierissä ajalla 7,33. Seuraavana vuonna hän juoksi kuudenneksi sisäratojen EM-kisoissa 60 metrillä ajalla 7,25 ja karsiutui Münchenin EM-kisoissa 100 metrin juoksun alkuerissä ajalla 11,65, mutta oli mukana Venäjän 4 x 100 metrin viestijuoksujoukkueessa, joka voitti EM-pronssia. Seuraavana vuonna hän kilpaili Venäjän pikaviestijoukkueessa, joka voitti MM-pronssia Pariisin MM-kisoissa. Vuonna 2004 hän voitti 60 metrillä Euroopan sisäratojen cupin ja karsiutui Budapestin sisäratojen MM-kisoissa matkan välierissä. Ateenan olympialaisissa hän karsiutui 100 metrillä toisissa alkuerissä ajalla 11,36, mutta oli mukana Venäjän viestijoukkueessa, joka voitti olympiahopeaa.


title: Larisa Kruglova

text: Kruglova juoksi viidenneksi 2005 sisäratojen EM-kisoissa 60 metrillä. Myöhemmin samana vuonna hän karsiutui Helsingin MM-kisoissa 100 metrin toisissa alkuerissä. Vuonna 2006 hän oli Moskovan sisäratojen MM-kisoissa 60 metrillä seitsemäs ajalla 7,23. Hän voitti samana vuonna Euroopan cupin superliigan 100 metrillä ajalla 11,26.


title: Strange Highways

text:
Strange Highways on Dion vuonna 1994 julkaisema kuudes albumi. Se on ensimmäinen levy Ronnie James Dion
palattua Black Sabbathista. Levyllä soittaa ensimmäistä kertaa kitaristi Tracy G sekä yhtyeen kosketinsoittajana vuoteen 2010 asti toiminut Scott Warren.


title: Savikylä (täsmennyssivu)

text: Savikylä voi tarkoittaa ainakin seuraavia asioita:


title: Killing the Dragon

text: Killing the Dragon on Dion yhdeksäs albumi vuodelta 2002. Albumin yhdeksäs raita "Before the Fall" sisältää kosketinsoittaja Scott Warrenin tunnetuimman soolon.


title: FN-49

text: FN-49 (, SAFN-49) on belgialaisen Fabrique Nationale de Herstal -asetehtaan valmistama kaasumäntätoiminen, itselataavaa kertatulta ampuva kivääri. Aseesta on valmistettu myös pieni erä kerta- ja sarjatulta ampuvaa .30-06 kaliiperista AFN () versiota.


title: FN-49

text: Kiväärin suunnitteli belgialainen asesuunnittelija Dieudonne J. Saive ja sen prototyyppi valmistui vuonna 1947. Ase otettiin tuotantoon vuonna 1949 ja sitä valmistettiin vuoteen 1956 asti yhteensä yli 176 000 kappaletta.


title: FN-49

text: Se on ollut palveluskiväärinä Argentiinassa, Belgiassa, Belgian Kongossa, Brasiliassa, Egyptissä, Indonesiassa, Kolumbiassa, Luxemburgissa ja Venezuelassa.


title: Ranskan senaatin vaalit

text: Ranskan senaatin vaalit, joita kutsutaan myös senaattorivaaleiksi ovat kokemassa suurta muutosta (2007), mutta vaalien epäsuora menetelmä säilyy ja vaalin suorittavat suuret vaalikollegiot eli valitsijamiehet.


title: Ranskan senaatin vaalit

text: Ranskan senaatti, jota kutsutaan myös nimellä ”Haute assemblée” koostui 331 senaattorista:


title: Ranskan senaatin vaalit

text: Vuodesta 2004 alkaen on tehty vaalijärjestelmään muutosta, jossa senaattoreiden vaalikausi muuttuu asteittain kuuden vuoden mittaiseksi. Muutos sisältää myös äänestyskausien lukumäärän vähenemisen kahteen; nämä ovat ”série 1” ja ”série 2”. Näin puolet senaattoreista tulee valittavaksi aina kolmen vuoden välein.


title: Ranskan senaatin vaalit

text: Muutoksen kanssa samaan aikaan myös senaattorien paikkajako muuttuu vastaamaan paremmin Ranskan alueiden asukaslukujen muutoksia. Näin senaattoreiden kokonaismääräksi tulee muutoksen jälkeen vuonna 2008 kaikkiaan 343 jäsentä. Ja vuonna 2011 senaattoreiden lukumäärä kasvaa kaikkiaan vielä tästäkin eli heitä tulee olemaan 348. Senaattoreiden paikat jakautuvat seuraavasti:


title: Ranskan senaatin vaalit

text:
Sen jälkeen kun laki n:o 2003-697 tuli voimaan 30. heinäkuuta 2003:
Joka kolmen vuoden kauden kuluttua, eli aina kun osa edustajista valitaan, senaatti valitsee itselleen puhemiehistön jota kutsutaan ranskaksi toimistoksi. Samalla valitaan myös senaatin puhemies, joka toimii tasavallan presidentin sijaisena tai ottaa tehtävän hoitaakseen jos presidentti on itse kykenemätön, syystä tai toisesta, virkaansa hoitamaan.


title: Ranskan senaatin vaalit

text: Valitsijamiehet koostuvat pääsääntöisesti (95 % valitsijamiesten kokonaismäärästä) kunnallisilla vaaleilla valituista henkilöistä, kunnanjohtajista, kuntien apulaisjohtajista, kunnanhallituksen jäsenistä sekä keskeisten kunnanvaltuustojen edustajista. Näiden edustajien lukumäärä on sidoksissa kuntien asukasmääriin. Toisaalta loput (5 % valitsijamiehistä) koostuu kansanedustajista, alueneuvostojen- sekä yleisneuvostojen jäsenistä.


title: Ranskan senaatin vaalit

text: Laki, joka tuli voimaan 14. helmikuuta 1875 ja koski Ranskan kolmannen tasavallan senaattia, määritteli senaatin koostuvan 300 edustajasta, joista 225 valittiin departementeista ja siirtomaista ja lisäksi 75 edustajaa valitsi kansalliskokous. Kansalliskokouksen valitsemat edustajat olivat erottamattomia, ja heidät oli valittu eliniäksi. Siksi näitä senaattoreita ei voitu erottaa, vaikka kansalliskokouksen valitsemista senaattoreista luovuttiin lailla 10. joulukuuta 1884. Viimeinen kansalliskokouksen elinajaksi valitsema senaattori kuoli vuonna 1918. Kansalliskokouksen valitsemia elinikäisiä senaattoreita oli kaikkiaan 116.


title: Lausitzer Füchse

text: EHC Lausitzer Füchse on saksalainen jääkiekkojoukkue Weißwasserin kaupungista. Se on perustettu vuonna 1953 "BSG Ostglas Weißwasser"in ja "BSG Chemie Weißwasser"in yhdistyessä. Vuoteen 1990 asti joukkueen nimi oli "SG Dynamo Weißwasser", nykyisen nimensä seura otti käyttöön vuonna 2002 muutaman välivaiheen jälkeen. Seuran sarjataso on nykyisin 2. Bundesliga. Dynamo-nimellä joukkue on voittanut DDR:n mestaruuden yhteensä 25 kertaa, joskin vuodesta 1970 liigassa pelasi vain kaksi joukkuetta (Dynamo Weißwasserin lisäksi Dynamo Berlin, nykyinen Eisbären Berlin).


title: The Elf and the Hawk

text: The Elf And The Hawk on Hawkwindin albumi joka yhdistää Hawkwind-basisti Alan Daveyn Elf-ep:n (1987) ja Hawkwindin fanikerhon johtajan Brian Tawnin kokoaman Hawkfan 12-ep:n (1986). Mukana on myös Hawkwindiin liittyviä ns. "sukulaisyhtyeitä".


title: Dawn of Hawkwind

text: Dawn Of Hawkwind on albumi joka pääasiassa esittelee Dave Brockin tuotantoa ennen Hawkwindin perustamista. Brock itse kommentoi kappaleita cd:llä. Albumia ei pidä sekoittaa samannimiseen bootleg-julkaisuun.


title: Matobon kukkulat

text: Matobon kukkulat eli Matopos-kukkulat on alue Zimbabwen eteläosassa. Sille ovat tunnusomaisia metsäiset laaksot ja niiden välissä kohoavat graniittiset kalliopaadet, "kopjet". Puiston nimi tarkoittaa kaljupäitä. Kukkulat kohoavat noin 1 500 metrin korkeuteen, kun laaksonpohjat ovat 1 100 metrin korkeudessa merenpinnasta.


title: Matobon kukkulat

text: Kukkuloiden alue on noin 3 100 neliökilometria, mistä 424 km² kuuluu kansallispuistoon. Loput on enimmäkseen yhteislaidunta, pieni osa myös viljelymaata. Vajaa neljännes kansallispuistosta on aidattu matkailukohteeksi. Aidatulla alueella eläimiä on niin tiheässä, että mm. sarvikuonon näkeminen on melko varmaa.


title: Matobon kukkulat

text:
Alueella on myös kalliomaalauksia ja Cecil Rhodesin hauta.
Kansallispuiston tunnetuin eläinlaji on mustakotka ("Aquila verreauxii"). Myös muita kotkalajeja on paljon, samoin kuin leopardeja ja paviaaneja sekä erilaisia matelijoita. Tamaanit ovat tärkeitä kotkien ja leopardien ravintoeläimiä.


title: Matobon kukkulat

text: Matobon kukkulat on UNESCOn maailmanperintökohde vuodesta 2003.


title: Vihanlietsoja

text: Vihanlietsoja () on usean eri Marvel-kustantamon sarjakuvissa esiintyneen superroiston nimi. Ensimmäinen Vihanlietsoja oli nerokkaan geneetikko Arnim Zolan luoma klooni natsi-Saksan johtajasta Adolf Hitleristä. Hahmo esiintyi ensimmäisen kerran amerikkalaisen "Fantastic Four"-lehden numerossa 21 (joulukuussa 1963). Vihanlietsojan loivat Stan Lee ja Jack Kirby.


title: Vihanlietsoja

text: Suomessa Vihanlietsoja esiintyi ensimmäisen kerran Ihmesarja-pokkarisarjan osassa 11 (2007) tarinassa ”Villisika on saapunut!”


title: Vihanlietsoja

text: Vihanlietsoja teki ensimmäisen kerran olemassaolonsa tiettäväksi pienessä San Guston kuvitteellisessa eteläamerikkalaisessa valtiossa. Vihanlietsoja sai sotajoukkoja puolelleen salaperäisen Viha-säteensä avulla ja Ihmeneloset lähtivät pysäyttämään tämän. Ihmeneloset kuitenkin saivat annoksen Viha-sädettä ja keskittivät Vihanlietsojan sijaan kylmät tunteensa toisiinsa. Seurauksena ryhmä hajaantui kukin omille teilleen. Nick Furyn, joka tuolloin palveli CIA:n agenttina, onnistui petkuttaa Reed Richardsin matkustamaan San Gustoon, mihin tiesi myös muiden Ihmenelosten seuraavan. Fury soluttautui sisälle Vihanlietsojan kasarmille, missä onnistui parantamaan Reedin vihastaan. Tämän jälkeen Herra Fantastinen paransi myös loput ryhmästään. Lopullisessa yhteenotossa Vihanlietsojan kanssa Vihanlietsojan ampuivat tämän omat miehet Viha-säteen vaikutuksen alla. Tyrmistynyt Reed Richards, joka poisti Vihanlietsojan hupun, sai todeta tämän olevan itse Adolf Hitler – tai oikeammin tämän klooni, jonka oli luonut nerokas natsitiedemies Arnim Zola.


title: Vihanlietsoja

text: Myöhemmin Arnim Zolan osuus tapahtumiin kävi ilmeiseksi. Vihanlietsoja palasi taistellakseen Marvel-universumin supersankareita vastaan ja iski YPKVV:n ja vanhan vihollisensa Kapteeni Amerikan kimppuun. Vihanlietsoja liittoutui myöhemmin vanhan oppipoikansa Punakallon kanssa, jonka jälkeen parivaljakko alkoi oitis juonitella toisiaan vastaan – panoksena mahtavan Kosmisen Kuution omistus. Vihanlietsoja päätti käyttää Zolan luomaa mielensiirtolaitetta käyttääkseen Kuutiota suoraan itse. Siirrettyään mielensä Kuutioon Vihanlietsoja tajusi, ettei Kuutio ollutkaan vielä täydellinen ja niin hänen mielensä jäi vangiksi Kuution olemattomuuteen.


title: Vihanlietsoja

text: Vuosia myöhemmin Vihanlietsoja tuotiin takaisin fysikaaliseen ulottuvuuteen Kosmisen Kuution syövereistä Punakallon avulla. Käyttäen tällä kertaa peitenimeä Adam Hauser Vihanlietsoja aiheutti levottomuuksia ja kapinointia New Yorkissa. Tämän jälkeen hän varasti YPKVV:lta psionisen mielenvahvistimen, jonka avulla Vihanlietsoja ulotti Viha-säteensä vaikutukset kaikkialle Yhdysvaltoihin. Kostonhimoinen Vihanlietsoja kaappasi sitten vanhat vihollisensa Kapteeni Amerikan, Nick Furyn ja Namorin kerskuen näiden olevan voimattomia hänen valtansa alla. Furyn ja Namorin vajotessa Viha-säteen taannuttavan vaikutuksen alle, Kapteeni Amerikka kieltäytyi antautumasta vihalle. Tämä odottamaton käänne hänen suunnitelmissaan raivostutti Vihanlietsojan niin, että hänen koneensa räjähti tuhoten superroiston lopullisesti.


title: Vihanlietsoja

text: Suuren Kehittäjän luoma aikaansaannos esiintyi Vihanlietsojana yrittäessään usuttaa maapallon ihmisiä toisiaan vastaan luomalla ”rauhanomaisen” kultin, joka kuitenkin manipuloi raivoisaan käytökseen. Hämähäkkimies, Villisika ja Flash Thompson kuitenkin romuttivat Ihmispedon suunnitelmat


title: Vihanlietsoja

text: Myös Psykomies hyödynsi Vihanlietsojan nimeä ja rakensi androidin, joka kykeni jäljittelemään toisten ihmisten ulkomuotoa. Androidi piti lukuisia puheita stereotypioista ja moninaisia eri etnisiä ryhmiä vastaan ja sai puolelleen valtavan määrän amerikkalaisia. Androidi kykeni itsessään lisäämään ihmisolentojen vihaa ja kaiken täydensivät vielä bamfletit, joita tämä Vihanlietsojan inkarnaatio jakoi ihmisille - ne sisälsivät tiettyjä kemikaaleja, jotka muuttivat ihmisten aggressiotasoa suuremmaksi.


title: Vihanlietsoja

text: Psykomies komensi androidiaan ottamaan Ihmenelosten johtajan Herra Fantastisen ulkomuodon ja manipuloimaan Näkymätön Nainen muuta ryhmää vastaan. Näkymättömästä Naisesta tulikni Kurittaja, Vihan papitar ja hän kääntyi muita Ihmenelosia vastaan. Herra Fantastisen onnistui kuitenkin murtamaan Psykomiehen vaikutus vaimoonsa .


title: Vihanlietsoja

text: Tämän Vihanlietsojan tuhosi Alamaailman Vitsaus räjähtävillä luodeilla.


title: Vihanlietsoja

text: Animus oli energiavampyyri, joka ruokaili toisten olentojen viha-emootioilla. Hän käytti Vihanlietsojan nimeä jonkin aikaa, ennen kuin vaihtoi sen Animukseksi.


title: Vihanlietsoja

text: Aivan ennen näkemätön Vihanlietsoja on viime aikana nähty Tuomarin amerikkalaisten lehtien sivuilla. Hän käyttää vääristynyttä versiota Kapteeni Amerikan univormusta ja murhaa laittomia maahanmuuttajia väittäen ”Amerikan kuuluvan amerikkalaisille”.


title: Vihanlietsoja

text: Alkuperäinen Vihanlietsoja oli tavallinen mies vailla mitään yliluonnollisia voimia. Hänellä oli ainoastaan Viha-säde ja joitain nerokkaita Arnim Zolan keksintöjä. Zolan keksintöjen ansiosta Vihanlietsoja kykeni siirtämään tietoisuutensa kloonista toiseen, kunnes kuoli omien sotilaidensa käsissä.


title: Vihanlietsoja

text: Kosmisen Kuution avulla tapahtuneen ylösnousemuksen jälkeen Vihanlietsoja kykeni käyttämään Viha-sädettä ilman mekaanisia apuvälineitä ja regeneroimaan itsensä pahoistakin fyysisistä vammoista. Tämä Vihanlietsojan inkarnaatio kykeni myös ohjaamaan lasermaisia säteitä silmistään.


title: Vihanlietsoja

text: Ollessaan vielä Adolf Hitler, Vihanlietsojalla oli karismaattisen johtajan taidot ja hän oli myös nerokas sotilaallinen strategisti. Retorisella ja vaikuttavalla persoonallisuudellaan Vihanlietsoja kykeni vaikuttamaan ihmisiin ympärillään ilman Viha-sädettäänkin ja hankkimaan näin itselleen lukuisia seuraajia.


title: Rapid Reload

text:
Rapid Reload (Japanissa nimellä Gunners Heaven) on 2D ammuskelupeli PlayStationille, josta tuli todella suosittu. Rapid Reload on ns. "Gun and Run" -peli, jossa juostaan ampumapainike pohjassa vihollisia kohti.
Rapid Reload julkaistiin Japanissa vuoden 1995 alussa sekä Euroopassa vuoden 1995 lopussa.


title: Rapid Reload

text: Aarteenmetsästäjät Axel Sonics ja Ruka Hetfield lähtevät etsimään aarretta. He eivät tiedä, että ilkeä terroristi järjestö, Pumpkin Heads, on myös aarteen perässä. Arelin ja Rukan on pelastettava maailma terroristien kynsistä.


title: Rapid Reload

text: Pelin alussa pelaaja valitsee hahmokseen joko Axelin tai Rukan. Kaikissa tasoissa, poikkeuksena 3- ja 5-taso, on kolme päävastusta. Näistä kaksi on Area Bosseja ja yksi on Guardian. Tasossa 3 on vain yksi Area Boss, ja tasossa 5 on pelkkä Guardian. Monet ihmiset ovat kritisoineet pelin vaikeutta, etenkin Rukalla pelatessa tasoissa 3 ja 4.


title: Staffan Hildebrand

text: Staffan Hildebrand (alun perin Carl Thomas Staffan Hildebrand) (s. 14. heinäkuuta 1946 Tukholma, Ruotsi) on ruotsalainen elokuvaohjaaja. Hänen tunnetuimpia elokuviaan ovat "G" (myös nimellä "G – som i gemenskap"), "Stockholmsnatt" ja "Ingen kan älska som vi".


title: Staffan Hildebrand

text: Hildebrand on ruotsalaisen poliitikon Carl Bildtin lapsuudenystävä.


title: Kuppaus

text: Kuppaus on vanha kansanparannuskeino. Kuppaus perustuu klassiseen humoraaliopin mukaiseen käsitykseen neljästä ihmisessä olevasta perusnesteestä: verestä, limasta, mustasta ja keltaisesta sapesta. Nämä nesteet saattavat joutua epätasapainoon, jolloin kehossa ilmenee sairauksia ja vaivoja. Kuppauksessa hoidettavasta poistetaan laskimoverta käyttämällä välineenä kuppaussarvia tai imukuppeja, jotka imeytetään ihoon vetämään verta alipaineen avulla. Kuppauksen suorittajaa kutsutaan kuppaajaksi tai kuppariksi.


title: Kuppaus

text: Sekä kuppausta että kahta muuta vanhaa hoitokeinoa, suoneniskentää ja verijuotikkaita, on perinteisesti käytetty "pahan" ja "sairaan" veren poistamiseen elimistöstä. Kuppaus saattaa myös suoraan helpottaa sairauden aiheuttamaa kipua vähentämällä kudoksen sisäistä painetta. Kuppauksen historiallisena esiasteena voidaan pitää imemistä. Jos iho vaurioituu tai haavoittuu, vauriokohdassa olevaa likaa tai myrkkyä voidaan pyrkiä poistamaan imemällä ja nuolemalla. Ihmisten ohella myös muilla eläimillä on tapana nuolla ja imeä haavojaan.


title: Kuppaus

text: Kuppausta tai sitä läheisesti muistuttavia hoitokeinoja on ollut käytössä varsin monilla kansoilla. Muun muassa antiikin Kreikassa ja Roomassa kuppausta käytettiin korjaamaan elimistön häiriintynyttä nestetasapainoa. Islamilaisessa kulttuurissa kuppausta puolestaan käytettiin lähinnä muuttamaan veren ja liman virtaamissuuntaa, jolloin sitä ei tehty suoraan kehon sairaalla alueella.


title: Kuppaus

text: Kiinassa kuppaus on ollut noin 3000 vuoden ajan yksi tärkeistä perinteisistä hoitomuodoista. Kuppaajat ovat siellä nykyään tavallisesti sairaaloissa tai klinikoilla työskenteleviä lääkäreitä. Kuppaamiseen voidaan käyttää eläimen sarvia, onttoja bambupaloja, keramiikka-, lasi- tai -muovikuppeja. Kuppiin muodostetaan alipaine liekin avulla. Bambukuppeja käytettäessä alipaine saadaan keittämällä niitä ensin yrttikeitoksessa. Kupit kiinnitetään tietyille kehon pisteille (ns. akupunktiopisteet) siten, että alipaineen tuottama imuvaikutus aktivoi veren ja imunesteen virtausta.


title: Kuppaus

text:
Perinteisessä kiinalaisessa lääkinnässä kuppausta käytetään hoidettaessa hengitysteiden vaivoja kuten vilustuminen, keuhkokuume ja keuhkoputkentulehdus. Sillä hoidetaan myös selkä-, niska-, hartia- ja muita lihaskipuja. Vaivojen katsotaan johtuvan qi- eli energiavirran tukoksista kehossa. Kuppauksella pyritään akupisteiden kautta avaamaan tukokset meridiaaneissa.
Kiinassa on harjoitettu muun muassa seuraavia kuppausmenetelmiä:Suomessa kuppausta on harjoitettu ilmeisesti 1400-luvulta lähtien. Jopa Mikael Agricola kehotti 1500-luvulla rukouskirjansa kalenterissa talonpoikia kuppauttamaan itsensä ennen toukotöitä. Kuppaus on toimitettu Suomessa perinteisesti saunassa. Kuppauskupuina on ennen vanhaan käytetty venttiilimekanismilla varustettuja lehmänsarvia, joihin alipaine on saatu aikaan imemällä niistä ilmaa pois. Kuppaus on yhä Suomessa käytössä ns. vaihtoehtolääkinnällisenä hoitokeinona.


title: Kuppaus

text: Suomalaisessa kuppauksessa käytetään nykyisin joko lasisia imukuppeja tai muovisia sarvia, joiden päässä on kuminen imupallo. Kuppaus aloitetaan tavallisesti hieronnalla. Itse kuppaus tehdään yhdessä tai useammassa vaiheessa. Ensin laskimoveri aktivoidaan asettamalla imukupit suonten määrittämiin kuppauspisteisiin. Märkäkuppauksessa imuvaiheiden välissä kupattavan kehoon tehdään haavoja joko haavaleikkurilla tai kuppauskirveellä, ja sen jälkeen imukupit imetään jälleen ihoon kiinni. Kuppausta voidaan jatkaa kunnes veren tulo tyrehtyy tai veri muuttuu maitomaiseksi. Lopuksi imukupit poistetaan ja ulos vuotanut veri pestään pois. Kuivakuppauksessa tehdään vain ensimmäinen imuvaihe ilman haavojen iskentää.


title: Kuppaus

text: Märkäkuppauksessa verta poistuu tavallisesti 300–600 ml, eli suunnilleen saman verran kuin verenluovutuksessa.


title: Jonas Cornell

text: Jonas Cornell (alun perin Bengt Henrik Jonas Cornell) (s. 8. marraskuuta 1938 Tukholma, Ruotsi) on ruotsalainen tuottaja, ohjaaja ja käsikirjoittaja.


title: Jonas Cornell

text: Cornell on naimisissa näyttelijä Agneta Ekmannerin kanssa.


title: Sven-Bertil Taube

text: Sven-Bertil Taube (s. 24. marraskuuta 1934) on ruotsalainen laulaja ja näyttelijä. Hän on Evert Tauben poika.


title: Sven-Bertil Taube

text: Taube julkaisi esikoisalbuminsa vuonna 1954. Albumi sisälsi tulkintoja hänen isänsä laulelmista. Hän on myös nauhoittanut Carl Michael Bellmanin ja runoilija Nils Ferlinin lauluja. Vuonna 2009 Tauben albumi "Sjunger Mikis Theodorakis" (1974) pääsi mukaan kirjaan "Tusen svenska klassiker", johon koottiin tuhat Ruotsissa julkaistujen kirjojen, elokuvien, äänilevyjen ja tv-ohjelmien klassikkoa.


title: Sven-Bertil Taube

text: Laulajanuransa lisäksi Taube on näyttelijä. Melko menestyksekkään uran myötä hän päätyi Lontooseen, jossa hän esiintyi teattereissa ja musikaaleissa. Lisäksi hän pääsi "Kahden kerroksen väkeä" -televisiosarjaan. 1970-luvulla Taube yritti löytää töitä näyttelijänä Hollywoodista, ja hän saikin joitain pieniä osia. Tunnetuimpia rooleista olivat vuoden 1970 Alistair MacLeanin jännitysromaaniin perustuva Kahlenukke, jossa Taube esitti pääosaa ja vuoden 1976 sivuosarooli toista maailmansotaa käsitelleessä draamassa "Kotka on laskeutunut".